CBCUSA Mission Consulation | Chin Baptist Churches USA\nCBCUSA Mission Consulation\nSaturday, August 13, 2016 - 13:50\nCBCUSA Mission Consultation cu CEBC, Indianapolis, IN, July 21-22, 2016 ni ah tuah a si. Minung 130 hrawng kan si. State dang le khua dang khrihfabu hruaitu 100 leng an rak kai kho. Consultation papers chuahpitu hna:\n1) Rev. Dr. C Duh Kam, GS le Rev. Chan Thawng Lian, Secretary of Mid America CBC\nCEBC, Indianapolis, IN\nRilipi kam ah aa dinmi sangphalawng pi cu ti kam ah fek tein hren a hau. Fek tein hren lo ahcun rili ticawl nih a thial khawh. Cu bantuk in Khrihfabu hi Bible zumhnak bia in tha tein hren a hau ve. Hren lo ahcun zumhnak le cawlcanghnak phun dangdang nih a kenkip ah a thui khawh. Mission riantuan hi Bible chirhchan in tuan kan hau ve. Mission rian kan tuannak ah zumhnak le cawlcanghnak dangdang nih a thui lo ding hi ruah a hau ve.\nVawlei kalning le chan zulh in mission riantuan ning cu remh lengmang a si tawn. 1930 le 1940 hrawng ah mission riantuannak ah social gospel timi minung hawi ca riantuannak kong kha biapi tuk in rak chim a si. Khrih Thawngtha kha si lo in, minung herhmi kong kha biapi in chim a rak si. Biaknak dang minung sin ah Thawngtha chim lo in, an biaknak ah biatak an timi hna va ceihkhanpi te hna kha hman a si tawn. Minung nih kanmah tein kan harnak cu daihter kan i zuam tawn. Nain, Pathian tel lo in minung ngai nih kan tuah khawh taktak mi hi a um kho lo. Minung nih kan zulhmi lam kong cu Profet Jeremiah nih “Maw Bawipa, minung nih a zulhmi a lam hi amah nih aa thimmi an si lo i a nun chung i a kalnak lam zong hi amah nih aa ser khawh mi an si lo ti kha ka hngalh” tiah a rak ti (Jeremiah 10:23). Pathian zumhnak he rian kan tuannak tu hi khrihfami hna kan thawnnak cu a rak si.\nMission cu minung in si lo in, Pathian in aa thok. “A nungmi Pathian hrimhrim hi Missionary a si” [John R. W. Stott]. “Mission cu Theology ih nu a si [Mission is the mother of theology)” [Systematic theologian Martin Kahler]. Eden dum ah Adam le Eve nih Satan tukforhnak chung ah an tlau tikah Pathian nih a rak hawl hna. “Adam, Khawi dah nan um?” tiah a rak auh (Genesis 3:9). Pathian nih minung le A thilser hna he pehtlaihnak le remthannak cu tuah aa zuam peng. Pathian hi petu a si. Kan hrampi a si. John 3:16 ah Khrih nih Pathian nih vawlei a dawtnak le khamhnak kong cu a kan chimh. Amah cu nunnak ti a si. Kan zeizongza a si. Pathian nih minung kan cungah a thatnak le dawtnak kong hi chim ding ah fial kan si.\nBiakam Hlun Mission\nPathian nih Israel miphun hna cu Izip saltannak in a luat ter hna. Nawlbia Pahra a pek hna (Exodus 20:3-17). An tahnak aw a theih, an tuartemnak a hmuh, khuaruahhar nak he lam a hruai hna.\nPathian mission cu A dawtnak ruangah a si. “Bawipa cu zaangfahnak le vel ngeihnak in a khatmi Pathian a si (Exodus 34:6-7). A mission riantuantu ding a thim hna. Moses cu Israel miphun hna saltannak chung in an luatnak hnga caah a thim (Exodus 3:10). A auhnak aw theih tikah mission cu Pathian rian a sinak a lang. Moses nih amah kut in a miphun hawi hna cu khamh aa zuam. Midian ah a auh tikah a santlaihlonak aa thei, Pathian mission hi phurh khawh ding in a ruat lo. Mission rian cu Pathian rian a si kha a rak hngal lo. Pathian cu a rak el.\nMoses nih Pathian mission cu phun li in a el:\nFaraoh sin ah kal i Israel mi chuahter ding ah kaa tlak lo a ti (Exodus 3:11). Amah le amah thawnnak kha aa dap. Pathian nih “Keimah nih kan umpi lai i Keimah nih nangmah kha kan thlah ti cu a langhter lai” a ti (Exodus 3:12).\nNa min an ka hal tikah zeitindah ka chim lai? a ti (Exodus 3:13). Pathian nih “Keimah cu Keimah ka si ko” tiah a ti (Exodus 3:13).\nKa bia an zumh lo i an ngaih duh lo ah teh? a ti (Exodus 3:14). Pathian nih Moses cu “Nan pupa hna Pathian nih a ka thlah” tiah va ti ko a ti (Exodus 4:1). Pathian nih khuaruahhar tuah khawhnak a pek. A thiangthut cu rul ah a can ter. A kut ah thinghmui hma a chuak i a dam ter. Ti kha thisen ah a can ter (v. 9).\nMoses nih “Kei cu biachim holh rel thiam lo mi, mi ka hak, le leicum kaa aa ka si” a ti. Biachimtu ah Aaron a fial piak (Exodus 4:14-15).\nMoses nih minung lei kap in bia a chim peng. Pathian nih mission cu Keimah rian a si tiin a langhter. “Izip mi cungah ka tuahmi cu nan hngalh, cun mupi nih a fa kha a thla in a cawi bantuk in kan cawi hna i ka sin kan phakpi hna kha nan hngalh fawn. Cu caah, ka nawlbia kha nan zulh ahcun, ka mi hrimhrim nan si lai” tiah Israel mi cu a ti hna [Exodus 19:4-5].\nBiakam Thar Mission\n1. Pathian nih vawlei ah mission riantuan a thok.\n2. Jesuh Khrih nih A pa mission rian cu a tuan.\n3. Thlarau Thiang nih mission riantuannak caah thawnnak [power] a pek hna.\n4. Khrihfabu nih Pathian mission cu vawlei ram kip ah a phurh.\n5. Cu ti cun, vawlei nih Pathian mission kong a theih i a cohlan. Pathian Pennak cu vawlei ah a tlung.\nPathian nih mission rian a tuanning zoh tikah a bu in riantuan hi aa thim:\n1. Pathian nih Pa le Fapa le Thlarau tiin a bu in rian a tuan.\n2. Jesuh Khrih nih Pathian mission riantuan ding in zultu tampi a ser hna.\n3. Thlarau Thiang nih zultu hna sin ah Thawnnak in aa phuan tikah Peter phungchimnak in ni khat ah zumtu thar 3000 tluk an i chap [Lamkaltu 2:41]. Khrihfabu lianpi a dir colh. Bu riantuannak an thok colh. Vawlei ah Pathian ram kauhnak riantuan ding in thazaang an hlum.\n4. Hi tluk in Pentecost thlarau thawnnak in an khah lio ah minung kong van ceih a hauh caah an buai colh (Lamkaltu 6:1-7). Grik holh a hmangmi Judahmi hna le Judahmi karlak ah buainak a chuak colh. Lamkaltu 12 nih "Kannih nih Pathian bia chim kha thlahdorh riangmang in tangka i phawtnak kong lawng kha kan tuah ahcun a hman hnga lo an ti. Thiang Thlarau le fimnak in a khatmi hruaitu 7 an thim hna (Lamkaltu 6:5).\n5. Cu ti cun, Pathian bia cu a karh chin lengmang. Jerusalem khua chung ah khan a zummi cu an tam chin lengmang i tlangbawi tampi zong nih cu zumhnak cu an pom ve (Lamkaltu 6:7).\nPaul nih cun Damascus khua pawng ah lungthlennak a hmuh tikah Khrih nih a riantuan ding ah auhnak a si tiin a ruah. Thawngtha chim duhnak a ngei. Khua kip ah kal in Thawngtha a chim. Khuapi lian deuh ah Khrih kong cu a aupi. Khuapi in khuate ah Pathian bia hi a karh.\nBible Cathiang ning tein, Pathian ramkauhnak mission rian cu a bu in tuan ti ding a sinak a lang. Khrihfabu hi a bu in aa hlum mi Khrih pum kan si. Chungtel members hna kan i hlum lawng ah kan thawng. Biaknak bu hi kan i hlum lawng ah kan thawng. Pumpak le mah khrihfabu lawng in rian ka tuan lai ti hi hlawh a tlin ding ning tluk in a tling kho tawn lo. Pathian thawnnak hi mibu chung ah chak ngai in a lang kho. Mah te lawng in kan thang kho lo.\nCu caah, leikhuaza Chin khrihfabu vialte nih a bu in riantuan hi kan cawn a hau. Kan i zuam a hau. Cu ti cun, Pathian ram cu kan kauh te khawh ve lai. Santlailo kan Chin miphun hi kan cawisan khawh lai.\nMission hi kan tuan lai maw?\nThlaici tampi kan tuh ahcun tampi kan zun lai (2 Korin 9:6). Mitthli he thlaici a tuhmi nih lunglawmh aunak aw he an zun lai [Salm 126:5]. Khrihfabu cu mission riantuannak in kan tah khawh. Tampi a tuhmi khrihfabu le zumtu hna cu mi teitu an si hrimhrim ko lai. Pathian sin ah kan pekmi cu a let in an kir than. Sehtan sin ah pekmi chaw cu an lotlau dih.\nMission cu Pathian ta a si caah khrihfabu nih daithlanh awk a tha lo.\nPathian nih riantuantu hi hriamnam a pek hna. Chim thiamnak a pek hna. Ralthatnak a pek hna.\nPathian nih A missionaries hna cu Amah kong ah fiannak a pek tawn hna. Nun a cawnpiak hna. Mah sunparnak caah riantuan a si lo. Toidornak thinlung he mi dang nak in ka tha deuh tiah ruat lo in tuan a hau (Filipi 2:3).\nMission cu pumpek taktak in tuan haumi rian a si. Mi nih an cohlan khawh lo hmanh ah lungsau in lam a phunphun in kawl a hau.\n1. Mission riantuannak caah thlacamnak,\n2. Khrih zultu tha chuah khawhnak lam (strategies),\n3. Thawngtha chim ding in timhtuahnak le cawlcanghnak (mobilization).\n4. Area le hmun le minung kha zohchih in riantuannak (engaging).\nPhurhmi Thawngtha hna\n1. Vancung Pennak Kong\nJesuh Khrih nih Vancung Pennak kong cu a chim. “A caan a phan cang, Vancung Pennak cu a nai cang, Nan sualnak i ngaichih ulaw Thawngtha bia hi zum tuah u” a ti (Marka 1:15). Vawlei ah Vancung Pennak kong chim ding ah mission riantuan fial kan si.\n2. Jesuh Khrih Kong\nVancung Pennak kong lawng si lo in, Khrih kong chim hi kan mission rian cu a si. Hlan lio Khrihfa mi hna nih “Jesuh cu Khrih [Pathian chititoihmi] le Messiah a si” tiah an aupi [Lamkaltu 5:42]. Khrih kong cu hmun kip le ram kip ah an chim. Khrih kong Thawngtha chimnak le Vancung Pennak Thawngtha chimnak cu an kal ti. Pentecost Ni ah Peter nih fiang tein Khrih kong cu a chim. Khrih cu vailamtah cung ah thah a si. Pathian nih a thawngmi a kut in a thawh ter tiah a aupi. Pathian nih Jesuh Khrih in khamhnak rian a tuannak kong cu an chim (Lamkaltu 2:14:39).\nTuanning phun thum hi an zohchih:\nTheology (Pathian bia)\nSocial Sciences (Culture/Nunphung)\nNunphung le riantuan ningcang hna cu an i dan hmanh ah Pathian bia ah an i bunh dih awk a si. Pathian bia cu mission riantuannak a hrampi a si. Pathian bia ruang ah mission rian hi kan tuannak a si. Pakhatnak a si zungzal lai.\nMidang nunphung le sining hna kha tha tein hngalh le zohfel kan hau. Mission rian kan tuannak minung hna nunphung le sining le khrihfabu dirhmun kha hngalh bu in riantuan ahcun hma a kal kho bik.\nCaan tampi cu mission riantuantu hna cu a tuan ningcang ah an buai tawn. Riantuan ningcang hi cu Pathian mission rian ah a lubik/a biapibik ah chiah awk a si lo. Sal dirhmun ah a um awk a si. Pathian duhnak kha pakhatnak ah chia in mah duhnak cu fak tuk in dirpi lo a herh. Lungrual tein tuan a hau.\nMission Rian in Khrihfabu Sernak ah\nMission rian kan tuannak ah siseh, hmun thar ah kan umnak ah siseh, khrihfabu cu dirh kan hau. Kan khrihfabu hna hi a tanglei bantuk in kan than a herh:\nKhrihfabu dirh tikah hawikomhnak kha biapi bik in ruah a hau. Khrihfabu cu Pathian chungkhar, Jesuh Khrih pumsa a si (Ephesians 1:23). Pathian miphun kan si (I Peter 2:9). Hi zumhnak hi a thawn i chungtel zumtu hna thinlung ah a nun ahcun khrihfabu cu a nuam. Mi tha a nuam. Zaang a dam.\nKhrihfabu in kan dir tikah member/zumtu thar hna kan hmuh lai timi ruahchannak a um lo ahcun thanuamnak ruahchan ding a tlawm. Mah umnak hmun ah zumtu thar sawm ding an um lo hmanh ah, ram thar hmun ah zumtu thar kan kawl a hau. Zumtu thar a ngei kho lo mi khrihfabu cu “A thei tlailo mi theipi kung” bantuk a si [Matt 21:18-19]. Khrihfabu member hna zong ah thei a tlai kho mi zumtu hmuh chuah ding kong kha cawnpiak kan hau hna. Mission riantuan duhnak an ngeih cio ding ah cawnpiak ding cu pastors le upa dihlak kan tuanvo a si. Mission riantuan a herhnak cu i chimh chin kan hau.\nKhrihfabu cu hi vawlei ah Pathian Pennak a langhnak a si ti hi kan hngalh zungzal a hau.\nKhrihfabu chungtel hna cu thlarau ti rawl in cawmken an hau. Pumsa in herhmi hna kha theihpiak i bawmh an hau fawn.\nKhrihfabu Thar Ser Tikah Theih Herhmi\n1. Thawngtha chimnak khua le hmun hna caah biatak tein thlacam a herh. Mission riantuannak cu Khuachia riantuannak hrawh awk caah a si (I John 3:8).\n2. Pathian khrihfabu cu zeibantuk in dah a langh awk a si ti kha khrihfabu dirhtu nih cun a cuanh lai. Nunphung le sinak aa dangmi hna caah an cohlan khawhmi lam cu kawl piak an hau.\nPaletwa Kanpalet Mindat Gangaw\nCBCUSA, Indianpolis, IN in thithruainak le tawlrelnak\nAsia, Australia, New Zealand, le Europe missionary cawmtu khrihfabu hna\nICBM, Hakha, Chin State\nMission kong ah Nitlaklei Khrihfabu hna le Chin Khrihfabu hna kan i dannak\nNitlaklei khrihfabu tampi nih mission rian an tuan tikah an bu nih an ngeih ciami chung in riantuannak an suaisam. Kannih Chin khrihfabu hna nih mission rian kan tuan tikah ngeih cia mi in si lo in, zumhnak in thawhlawm pek cio ding in kan suaisam.\nNitlak lei Khrihfa Biaknak An Thihnak Aruang\nA bu in riantuannak thazaang an pe ti lo. American democracy nih pumpak sinak (individualism) hi fak tuk in thazaang a pek. Baptist nih kan hmanmi local church autonomy zong hi abu in riantuan duhnak thazaang a zawrtertu a si ve kho men. Mah khrihfabu ca zawnruahnak lawng a thawn tikah national level in mission riantuannak thazaang an ngei kho lo. Bu in riantuannak a zawr ahcun mission riantuannak cu a tla. Khrihfa biaknak cu thih aa tim cang. A tu bantuk in a kal ahcun hi hnu kum 25 chung ah khrihfa biakinn tampi cu an khar te lai.\nKhrihfa biaknak cu Asia, Africa le Latin America ah a karh. Pentecostal hi an karh ngai fawn.\nDr. Detlef Blocher nih cun “Kan vawlei nih a tonmi hi a lian tuk cang i khrihfabu pakhat maw, agency pakhat men in mission tuan awk a tha ti lo. Fimnak, chawva, thiamnak le riantuantu tamtuk a herh cang. Riantuannak hi hlum a hau. Jesuh Khrih nih a zultu hna lungrual tein an umnak ding ah biatak tein thla a cam” tiah a ti (John 17).\nCBCUSA churches hna hi missional churches si kan herh.\nMission: Khrih nih a kan fial bantuk in, khrihfabu nih Pathian sunparnak caah Thawngtha chimnak a si.\nMissions: Khrih Fialnak a tlin khawh nak ding ah Bible bia le minung sining le nunphung hna zohchih in a phunphun in mission riantuannak a si.\nMissional: Khrih zumtu pumpak le khrihfabu nih thlarau tlaumi hna khamhnak le zumtu thar hna hmuhchuahnak caah Thawngtha chim ding tuanvo ka ngei tiin thinlung ngeihnak a si.\nMission le Evangelism cu Khrihfabu thawnnak thazaang a si. Mission cu Khrihfabu thazaang ah a can khawh nak ding ahcun kan zumhnak aa tel a hau. Kan khrihfabu hna thathawh ter an hau. Mission le zumtu pumpak kha pehtlaih ter kan hau hna. Mission rian ah zumtu pumpak hna hi zumhnak he an i tel khawhnak ding kha ruahpiak kan hau.\nKan khrihfabu zumtu hna missional si ding ahcun:\nMission thawhvo hi an zumhnak in a ra ding a si.\nMission ah an zumhnak a langh a herh.\nMission le zumhnak cu an kal ti a hau.\nZumhnak ngei lo/hrinthan lo caah thawhlawm pek a awl lo.\nZumhnak kong cawnpiak a herh chih, an hrinthannak ding caah.\nHrinthan lo mi cheu khat nih miphun tanhnak thinlung [nationalism] ruang ah mission hi tha an pek ve. An i tel kho ve. Nationalism lawng cun a za lo.\nEvangelism le nationalism komh kho hna sehlaw an cak ngai lai. Hrinthan kan hau dih tinak a si. Khrih zumhnak cu a hrampi a si.\nHrinthanmi si hnu ah thlarau tlaumi hna zawnruahnak a tam deuh. Mission rian ah biatak khawh deuh a si.\nLocal churches hna le pumpak nih mission rian kan tuan ruangah kan laksawng hmuh ding mi kong hi Bible chirhchan in tampi chim kan hau.\nMission rian cu Pathian sin ah zumhnak thlaici kan tuhnak a si kha fianter kan hau. “Thlaici tlawmte a tuhmi nih tlawmte an zun lai; tampi a tuhmi nih tampi an zun tawn” (II Kor 9:6) hi kan nolh than.\nCBCUSA Mission Riantuannak ICBM caah 2% Thawhvo\nKhrihfabu thawhlawm in pek a si caah a cawlcanghning hi organization le churches pehtlaihnak lawng a si ti khawh a si.\nPastors & Deacons Mission\nPercentage in pekmi thawhvo hi riantuantu pastors le khrihfaupa lawng nih kan tawlrel. Khrihfabu sin ah chim a tlawm. Chim thiam ngai mi upa zong kan tlawm. Upa paoh nih chim ding ah kan ruat lem lo. Cu caah, mission riantuan ruang ah khrihfabu ah thlarau lei in kan hlawk khawh ding tluk in zumhnak lei in hlawknak kan hmu lo.\nMission rian ah khrihfabu chungtel dihlak tel khawhnak\nLairam ah CCOC mission rian tuan lio ah April 1988 - April 1991 chung hi Lairam ah pastor rian ka tuan ve. ZBC [atu CBC] Executive Committee member ka si ve. CCOC feeling cu ka rak tem bal ve. Thlarau tlaumi hna tlaihnak sermon cu ka rak chim duh cem mi a si ve. Ka kaa a rak thaw ngai. Kan doctorate thesis ah CCOC kong hi ka telh ve. Ka chim duhmi cu CCOC tuanbia si lo in, Laimi nih zeitluk in dah mission rian ah an rak tan ti hi langhter ka duh. Laimi cu sifak kan si. Tangka cu zapi nih kan ngeih lo caah a ngei deuh nih CCOC riantuannak caah sia, caw le vok hna an hlut. Santlai lo chungkhar le nuhmei nih arte le vokte kha an rak pek. Lothlo mi nih an lo kil ah le an leikuang pakhat cu CCOC caah an hlut. Cu ti cun, a ngei deuh le sifak he kan si khawh nak zawn cio in kan i tel kho.\nICBM riantuannak ah mi zapi tel kho ding in thawhvo hi phun tam deuh tuah a hau ve:\nMission field biakinn le pastor inn saknak:\n$ 2oo.00 or $ 100.00\nUTC Bible students bawmhnak\n8) CCU Students bawmhnak\nLocal Church Mission Committee Riantuannak\nKhrihfabu hi mission riantuannak in aa hliphau kho bik. Mah khrihfa cio ah mi kip nih mission riantuannak caah chawpeknak in an i tel khawh cio ding ah thawhvo hi phun tam deuh in serpiak a tha:\nKhrihfabu kip nih mission komiti tha tein ser a hau. Riantuannak rep0rt hi fel tein tuah a hau. Khrihfabu nih mission riantuannak ah aa telmi hna kong cu thanh lengmang hi a tha. Quarterly Newsletter ah thanh a herh. Mission riantuannak kong cu chim tam a herh. A tuantu nih kan fian i tha tein kan chim thiam a herh ngai. Phaisa hi a biapi ko nain, mi nih tel duhnak an ngeih i thlarau thazaang an hmuh khawh ding hi a biapi deuh. Dr. Billy Graham nih “Mi pakhat nih a fale le techin fapar hna sin ah tangka vawlei thil si lo in zumhnak le nunzia tha hi a roh deuh ding a si” a ti. Kan mission rian caah tangka kan kawl lio ah zumhnak in kan thang maw ti cu kan zohchih zungzal a hau. Cu caah, tel khawh cio nak lam hi kawl piak a tha.\nMission Komiti nih a tanglei bantuk in cazin fel tein ngeih ding:\nDate No. Name Amount [$] Herh dang Total\nJuly 22, 2016 1. Rev. Arthur Carson $ 50.00 $ 50.00 $ 100.00\nJuly 23, 2016 2. Pi Laura Carson $ 50.00 $ 30.00 $ 80.00\nJuly 24, 2016 3. Lg. Zing Biak Tha $ 30.00 $ 25.00 $ 55.00\nJuly 24, 2016 4. Pi Aungsan Suh Kyi $ 30.00 $ 70.00 $ 100.00\nCBCUSA ram chung mission komiti pehtlaihnak le training tuahnak\nLocal church mission komiti upa hna he pehtlaihnak\nLocal church mission komiti chairman hna kha CBCUSA areas cio ah training pek ding\nRevival gospel team in lennak [area thimning in/khua cio ah]\nRevival gospel team hna hi pastors nih zulh ding\nChurch kip ah training tuah khawh zuam ding\nLay leaders tam deuh tel kho ding sawm ding.\nMission Komiti ah upa le nu upa le mino hna telh ding.\nPhaisa fel tein kilven ding. Report cu fel tein tuah ding.\nMyanmar Ram Chung Riantuannak\nICBM Myanmar Office\nRam dang in mission fields ah kan tlawn khawh lo caah missionaries le field directors nih an center ah an i ruah khawh ve ding mi office inn cu Hakha ah ngeih kan herh.\nOffice inn dawhte ngeih ding/International level in ser ve ding. Hi office cu USA, Australia, le Europe ah pehtlaihnak tuahnak center a si lai. Mission field dihlak thithruainak hmun a si lai.\nMawtor ngeih ding.\nICBM students, Hakha hna nih anmah inn ah an ruah khawh lai.\nICBM office inn kam ah Eden dum dawhte tuah ding. Pangpar le thingkung dawh tete cin ve ding.\nHakha Christian Ministers Fellowship [HCMF] nih an ngeihmi hmun, Hakha Hmun Thar vailamtah tung kam 40 acres chung ah saknak nawl a kan pek cang.\nICBM Myanmar Ram chung Pehtlaihnak le Tuah Awktlakmi\nHakha in Gangaw, Mindat le Kanpalet cu tlawn a awl ngai.\nHakha in Rezua - Matupi - Paletwa ah mawtor lam a chuak cang. Hmailei ahcun pehtlaihnak a tha chinchin lai.\nMissionaries dihlak nih telephone tha deuh an ngeih khawh ahcun thawng an thanh khawh lai.\nAn riantuannak caah a herhmi tha deuh in pek khawh zuam ding.\nAn riantuannak report tialnak cauk le cafung tiang in rin ding.\nCamera le video camera hna ngeih a herh lai. An riantuannak hmun ah an cawlcanghnak cu mit in hmuh khawh ding in information tuah thawn a hau.\nComputer pakhat cio hmanh ngeih ter a herh te lai.\nChan a kalning a ran cang caah mission riantuannak le khrihfabu riantuannak ah media ah kan thawn a hau. Kannih Chinmi cu media ah kan santlai lo ngai rih. Mizo nih cun Mirang phungchim le movie tiang in an holh in an leh dih cang. Laimi nih kan zoh bikmi an si. Mission fields ah a thlahtu khrihfabu hna kong zong theih ter an hau.\nA thlahtu khrihfabu nih hmanthlak le video clip hna tuah in mission field ah kuat ding. TV le solar mei cawkpiak in khrihfabu film hna piah piak ding.\nMission field zumtu hna zong video clip tuahpiak in an sining hmu ding in piah piak ding.\nChristmas le Kum Thar hna tuahpiak lengmang ding.\nMission fields ah riantuantu hna hi USA ah sawm lengmang ding.\nICBM students, Hakha le Chinram churches hna zong pehtlaihnak tuah that zuam ding. Vacation bantuk in Hakha churches le Lai khua dangdang zong ah len le tlawnpi ding.\nICBM misisonaries hna zumhnak\nICBM cu holistic mission rian a tuan hi a tha ngai. Mission riantuannak hmun le minung hna thanchonter ding hi mission rian a si.\nBiakinn le pastors/missionaries inn sak piak ding cu a herh. Cu hnu ah, khrihfabu an nun khawhnak ding ah cawmken an herh rih.\nChristmas le Special Sunday/programs ah laksawng pek le rawl dumtinak tuah piak an hau lai. Sunday School le sianginn kainak cauk/kedan le ngandamnak cu ruahpiak chih ding a herh lai.\nA thlahtu le a tuantu [missionaries] dihlak nih pumsa thanchonak mission rian kan tuan lio ah thlarau lei in than kan herhnak kha pakhatnak ah chiah zungzal ding.\nPathian/Khrih/Thlarau kan zumhnak a thawn lo ahcun kan mission a thanning kha a bau lai. Lungdongh caan zong a um kho. I pumpeknak hi a biapi taktak.\nThlarau tlaumi hna tlaih duhnak thinlung thlarau ngeih kan hau. Mission tuan duhnak thinlung ngeimi si kan hau.\nSocial ministries cu kan tuah lai nain, mission strategies tu a si awk a si. Zumhnak hi biapi bik in chim ding in cawnpiak an hau. Social ministries hi mainline churches pawl nih kan hmanning a luan deuhnak a um ve. Thlarau tlaumi tlaihnak ah kan zaang a der deuh caan a um.\nPathian, Fapa le Thlarau kong hi fiang tein an chim khawh nak ding ah cawnpiak fel a herh ngai.\nKhrih le A cawnpiaknak kong cu biapi bik in chim duhnak ngeih an herh.\nMission riantuannak caah biatak tein thlacam a herh.\nZumlotu hna lungthlennak cu Thlarau riantuannak a sinak hi an fian ngai a hau. Chawva in a rum deuh tukmi Buddhists pawl nih an lak ah rian an tuan caah lungdong lo in, Pathian nih A Thlarau Thiang in a umpi an sinak kha thazaang ah I lak ding.\nBuddhism cawnpiaknak hi zei maw zat cu an theih chih a herh ve.\nContextual theology cu chimh peh lengmang ding an si.\nMissionaries hna cu hriamnam tling te he thlah ding\nAn nunnak tlamtling ding in hlawh pek an hau.\nAn thutdirnak inn cu tha deuh in sak piak lio a si.\nBiakinn sak piak hrimhrim kan hau hna.\nBiakinn ah TV le khrihfabu movie piah ding mi chiah piak.\nMissionaries hna caah Bible, hla cauk, mei-inn, ruksai, nithong, lukhuh, uniform, calendar, planner, cafung, file, le herh dangdang cawkpiak ding.\nTelephone ngeih cio ding\nCinthlaknak le inn saknak caah a herhmi tuhmui, namtawng, hluah pi/te, thirkhenh, le herh dangdang cawkpiak ding.\nNgandamnak lei cawnpiak i relief medicine le raifanh si mum phun pawl kha zumtu hna caah cawkpiak ding.\nSatil zuatnak cawnpiak ding.\nHunchonak mit an au deuh nak ding ah khuapi ah tlawn ter pah ding.\nMission Riantuannak Reports\nFel tein tuah ding. Paul nih “Bia cu tha tein an theih lo ahcun zeitindah an zumh khawh lai?” tiah a ti [Rom 10:14]. Kan riantuannak theipar kan hmuh lawng ah kan khrihfabu dihlak caah thanuam lawmhnak a si lai. Riantuannak report cu kan riantuannak kong kan theih khawh nak caah a herh.\nKan riantuannak kong hi mi dang theihter a har tuk. Kan umnak aa dang. Kan i leeng kho lo. A chan hoih in biaknak riantuannak ah media hi biatak tein hman thiam kan hau. Kan riantuannak reports cu chungtel khrihfa zumtu hna dihlak sin ah kan phak ter a herh. Cu ti cun, phaisa thawhlawm an pekmi nih thlarau a tlaumi hna a khamhnak kong an theih tikah pek chin lengmang an duh lai.\nMissoin Fields in report peknak form:\nNo Field New Believers New conversion Baptism Church building Pastor\n1. KTBA 60 25 10 4 6\n2. VM 70 6 6 3 4\n3. MB 30 1o 10 6 3\nTotal 160 51 26 13 13\nUSA ah CBCUSA mission riantuannak:\nUS ram chung khrihfa biaknak cu duhsah in a tumchuk chin lengmang. Europe ram chung khrihfa biaknak cu a tumchuk taktak. Vawlei sining a thangcho tuk tikah Pathian hi herh lo in kaltaak a awl tuk cang. Hi ram le vawlei ah kan um caah kanmah Chin khrihfabu hna kan caah a him hlei lo. Cu caah, mission riantuannak program kan ngeihmi hi a biapi tuk. Khrihfa kan sinnak a thawntertu a si lai.\nRamchung Mission [USA]: Chinram in kan i phorhmi thluak cu a tuan ngai rih. Kum 60 chung Kawl ralkap cozah nih a ka cawnpiakmi thluak zong a tang rih kho men. Velngeihnak nak in nawlngeihnak tu hi khrihfabu tampi ah a thawng rih kho men. Kan fanau hna thluak cu a hmunhma zulh in a thang ve. Miphun dang nunphung le vawlei hmuhning [world view] dang lak ah a thanglian mi an si caah nulepa thluak cu an cohlang kho ti lai lo. Nunlepa duhmi le an duhmi cu zohthiam hau ngai ding a si te lai. Cu caah, ramchung mission cu ruah ve a hau. CBCUSA zumtu hna hi mission rian nunpimi [missional] kan si ahcun mission caah phaisa tampi kan ngei kho lai. Ramchung le ramleeng mission cu kan tuah kemh khawh ko lai.\nRamchung mission tuan khawh ding mi hna cu:\nCBCUSA ram chung ah,\nFimcawnnak [education] ministry\nEvangelism [Thawngtha chimnak]\nKan fanau hna nih ABCUSA le BWA zong ah riantuantu an si khawh ding tiang in theological education an kai a hau lai. Sianginn tha deuh ah a kaimi an si a herh lai.\nUS government jobs a tuan kho mi an si ding tiang in fimnak lam hmuh cu an herh ngaingai lai.\nKan umnak rammi dang sin ah\nPhaisa tampi a dih ding a si. Nain, rammi khrihfabu hna he i komh in urban ministries cu kan tuah khawh ve ko lai. Tuahnak in Thawngtha chimnak [social ministry] cu tuah khawh ding phun tampi a um ko.\nRammi khrihfabu hna nih mission tuanduhnak thinlung an ngeih khawh nak ding ah CBCUSA khrifabu hna cu tlang cung ah tlakmi khua bantuk in Pathian kan duhnak cu a langh ve a hau lai.\nMission rian tampi tuan kho ding ah kan khrihfabu le riantuantu hna hi kan i fun a hau. Kan khrihfabu hna hruai khawh nak ding ah hruaitu pastors le khrihfaupa hna hi hruaimi nih an i daw tiin an kan hmuh khawh ding hi a biapi tuk.\nRuah ti ding ah chuahpi duhmi\nKan khrihfabu cio ah mission riantuan duhnak taktak kan ngei in nan ruat maw?\nMission riantuan cu thothan Jesuh Khrih nih a kan fialmi a si. Mission hi tuan lo usihlaw khrihfabu caah a poi tuk lai maw? A poi hnga lo dah?\nKawl Buddhists pawl nih Thlang Chinram ah mawtor in thing le tlakrawh an phurh i pura an sak cuahmah cang. Nah Tah Lah sianginn le 969 Buddhist programs nih Thlang Chinram ngakchia le sifak cu an sianginn ah chiah dih an timh hna. Annih cu an rum. Phaisa in cawk an timh hna. Hi zumlotu hna riantuannak in chanhchuah lo ahcun kan miphun zatceu cu an tlau ko lai. Zeitindah na thinlung nih a tem ve?\nHi mission riantuannak ah zei tluk in tah tan nan duh cio?\nHi tluk in zumlotu hna nih rian an tuan lio ah Pathian nih A dirkamh mi zumtu kan sinak nih kan thinlung a thawn ter maw?\nMission riantuan duhnak thlarau hi hi consultation ruang ah kan ngei kho deuh lai tiin kan ruat maw?\nKan thinlung cio ah biakhiahnak kan ngeih khawh mi a um maw?\nMission riantuannak caah tam deuh kan tho kho cang lai maw?\nProfet Isaiah sin ah Pathian bia cu “Ahodah ka fial lai? Ahodah kan lamkaltu a si lai?” ti a si. “Keimah ka kal lai! Ka thlah tuah!” tiah a leh [Isaiah 6:8]. Kannih nih teh Profet Isaiah bantuk in Pathian nih kan let kho ve lai maw? Thothan Jesuh Khrih nih a kan fialmi cu kan tuan duh ve taktak lai maw?\nICBM nih tuan ding in aa timhmi vialte hi kan tuan khawh lai tiah kan ruat maw?\nMissionaries hna inn saknak\nMedical clinic tuahnak\nBoarding schools tuahnak [Education]\nMission fields in khrihfabu cu an dir hna. Mah tein an dir kho cang. Khi tikah Thlang Chinram le Chak Chinram khrihfabu hna hi kan dir ti lai i kan Chinram ah Khrih Pennak cu a kau chin lai si kaw, na mitthlam in na cuan ter kho maw?\nPerspectives on the World Christian Movement, A Reader Edited by Ralph D. Winter and Steven C. Hawthorne, by The Institute of Interantional Studies, William Carey Library, Pasadena, CA 91104, 1981.\nMissions, Biblical Foundations & Comtemporary Stragegies, Gailyn Van Rheenen, Zondervan Publishings House, Grand Rapids, Michigan, 1996.\nTrasforming Mission, Pradigm Shifts in Theology of Mission, David J. Bosch, Orbis Books, Maryknoll, New York, 1992.\nInternet: www.biblicalstudies.org, uk/pdf\nInternet: www.hchc.edu/missions Orthodox Christianity\nRev. Chan Thawng Lian's Paper\nInternational Chin Baptist Mission Consultation\nMission A Thlahmi Khrihfabu Sinak In Mission Caah Thlahmi Khrihfabu Sinak Leiah (From Sending to Being Sent)\n1. Biatlang Domhnak\nMission rian hi khrihfabu nih rak thawkmi siloin khrihfabu tu hi mission rian tuannak ruangah a hung ummi a si. David Bosch nih mission cu Pathian nih a tuan hmasa bik, Amah sinin a ra mi a si. Pa Pathian nih Fapa Jesuh a thlahnak in le Pa Pathian le Fapa Jesuh nih Thiang Thlarau an thlahnak thawngin khrihfabu cu a hung ummi a si. Pa Pathian le Fapa Jesuh le Thiang Thlarau nih khrihfabu cu vawlei ah an thlah chinmi a si, a ti. David Bosch nih an van i lak rih i a tial chapmi cu Martin Kahler bia: “Mission cu Pathian kong cawnnak (Theology) i a nu a si,” ti a si. Hi caper in langhter ka duhmi cu mission hi khrihfabu nih a tuanmi rian tampi lakah pakhat a si awk a si lo. Khrifabu tu hi thlahmi missionary a si i mission bak ai hmaithlakmi bu a si awk a si timi hi a si. Khrihfabu cu Khrih a pum a si i, vawlei ah Amah tette si awkah thlahmi a si (John 20:210). Zumtu ciocio nang khamh na si maw si lo ti i thlitnak nih thennak a chuah pi i, mission tuan tinak nih fonhnak a chuahpi ti zong langhter chap ka duh. Khrihfa si cu vawlei ah Khrih tette siding in thlahmi tinak a si (Lamkaltu 1:8). Khrih tette si cu midang zumtu hawi kha hel maw na kal lai van ah dah tiin va thihpheih kha si loin Khrih kan zumhnak thawngin lomhnak kan hmuhmi le ruahchannak kan neihmi kha a thei rih lomi midang va hrawmh ve kha a si. Cucu missionary khrihfa tiah auh khawh a si.\n2. Nitlaklei Khrihfabu Hna le An Mission Zohthannak\nNitlaklei Europe le USA khrihfabu hna nih kum 300 chung vawlei kenkip ah mission rian an rak tuannak an zoh than tikah an hlawh tlinnak he an palhnak he an van i hmu than. Vawlei cung khrihfabu tambik cu anmah mission tuannak thawngin dirhmi an si hna ti cu el awk tha lo a si. Mission field ah colony uktu Mirang hna nih dinlonak an tuah tikah a dotu le fim a chim tu hna cu missionary pawl an si. Khatte leiah palhnak tampi an tuah ve ti kha kum zabu pakul a dih lai ahcun an van i hngal. An khrihfabu kha mission thoktu, thlahtu in an i hmuh caah field chung zongah an nunphung le anmah duhnak tlinter kha an i zuam. Anmah kha sang tukin an i hmu i Khrih kha Mirang nungphung chungah an chiah. Mission Dei timi Pathian Mission ah a bawmtu ding thlahmi kan si ti an i philh i an mission field ah Thiang Thlarau nih a rak tuanciami rian an hmu kho lo. Khrih le Thiang Thlarau kha an ruksai in ai phurhmi an i lawhter. Midang nunphung vialte kha khuachia nunphung an rak ti piak hna.\nAn local church kha mission caah thlahmi bu a si tiin hmu ti loin minung nih dirhmi inn le lo, phung le phai bantukin an zoh. A ruang nganbik pakhat cu kum zabu 18 khan nithlaklei khrihfabu ah evangelism/evangelize timi a rak lut than. Cunih ai tinh bikmi cu khrihfa tiah ai ti ko nain khamh ai fiang lomi nunphung khrihfa kan tam tuk caah zumtu cia kha hrinthanter than an hau timi a si. A hmanmi, a herhmi a si ko nain cu leiah faktukin an pial tikah an khrihfabu kha Pathian nih a thlahmi mission bu a si timi kha a tlau tliahmah. Pathian khamhnak a kau tukmi kha pumpak zumtu cia ca lawngin an zuar. Zumtu member nih anmah pumpak duhnak in Pathian an hun bia. Pathian nih vawlei le sermi thil dihlak a pennak chungah luhpi ding mission rian le mibu khamhnak kong Jesuh nih a aupi mi kha an thlau thliahmah. Khrih tette si dingin midang cawnpiak si tiloin vanram maw hellram dah na kal lai tiin mi thihpheih nak hmun ah khrihfabu cu a hung cang. Bu chung ah i soiselnak a karh. Khrihfabu ithennak zong rel cawk a si ti lo. Cucaah nihin ahcun Europe ram le US ram cu mission field tiah anmah tein an i au cang. Ruah awk pakhat a simi cu zumtu ai timi kan hawi pakhat hi vancung maw kai lai hell ti i va zoh khi maw a biapi deuh zeitindah mission rian kan tuan ti lai ti i sawm dah?\n3. Khrihfabu Dirhmun Thlennak\nA cunglei bantukin khrihfabu ah mission thinlung a tlau ciahmah nak cu Constantine chan i khrihfa biaknak cawisan a si khan ai thok. Kha nih khan khrihfabu cu mission bu a si tinak in hruaitu, uktu, nawlneihnak bu lei muisam ah a thlen tiah Wilbert Shenk nih khrihfabu tuanbia zoh in a chim. Darrell Guder nih a peh chapmi cu nitlak lei ram khrihfa an hung thawn tikah an mission kha an nunphung zamhnak ah an hman i mission theology kha pumpak khamh ciami khamh tak le khamh tak lo (The saveness of the saved) ah an thumh. Mission kha khrihfabu a rian nganbik ah chia ti loin bu chung members zohkhenhnak le khamh tak an si lai le si lai lo ah ai thial thliahmah. Khamhnak timi salvation kha pumpak caah a tang i Bible a chimmi khamhnak, sermi thial vialte damnak le zeizong vialte Pathian pennak tangah lut pi ding kha an thlau. Pathian pennak cu Khrih nih kan sinah a cheuchum a kan pek cang i kan nih cu a kautertu ding kan sinak mission muru kha a tlau i caan donghnak kong ah lungre thei le thlalau in zumtu kha an chiah hna. Khrih ah a tho than i pum le taksa le thlarau in atu hrimhrim ah Khrih tette kan siding kha a lo. Thih hnu thlarau kong an i hruhchih. Khrihfa biaknak cu lomhnak le ruahchannak in a khat dingmi kha thingphang le thlalau mi biaknak ah ai cang. A donghnak ah khrihfabu cu market place local church zeitin dah a nun khawh lai i a rum khawh lai ti a kawlmi ah ai cang. Hibantuk in mission theologian pawl nih nitlaklei khrihfabu an dirhmun tlau hram ai rak thoknak an hmuhning hi kan nih Laimi khrihfabu caah thlalang pakhat bantuk kan sining a kan hmuhtertu le ralrin a kan petu a si kho ve tiah ka zumh.\n4. US Laimi Khrihfabu Kan Mission Lungput\nTutan kan consultation ah zeitindah kan khrihfabu cio le kan mission tuanning cio hi kan hmuh? Hruaitu le pastor hna nih inn le lo, hmun le hma, nawl neighnak le pumpak hlawknak in kan hmu sual ve maw? Khrihfabu hi Pathian pennak kauhternak ca mitthlam cuangin kan hruai maw? Kan member pawl zong nih an bu hi Pathian rian tuan tinak deuh in maw an hmuh? Siloah anmah pumpak duhherh tlamtlinak ca deuh ah dah an hmuh? Kan bu nih mission rian hi pakhatnak ah kan chia maw? Siloah a hlei vuang in tuan ding ah dah tuan kan i timh? Zumtu ai ti ciami pumpak khamhnak i fian le fian lo hi maw kan nolh peng lai? Siloah midang a thei rih lomi Pathian pennak chungah luh pinak rian tuannak caah ah dah thazangthar Pathian sinah kan i lak lai (Revival)? Hi capar ka tial lioah pastor hawile cheukhat he a cunglei balhalnak pawl kan caih. Pastor Chan Hnin Thuai nih a chimmi ah kan lung tling ngai ciomi cu: Church nih kan nun hnawh chan a simi mission rian kan tuan lo tikah bu chung minung tu kan hrik le kan thah kan i hmu i a herh lo mi i soiselnak le i huatnak a chuahpi. Mission tuan lo cu missing the mark a si caah sual a si, tihi a si. Kan mission le kan vision nih hmai a kan hnuh ti lo ahcun pumpak kan ruahnak le zumhnak nihcun a kan remter kho lai lo ti ka ruat tawn ve. Ahoadah a hrinthan tak timi tahnak hi US Evangelical hruaitu hna nih kum zathum le kum sawm nga chung an kawl cang nain minung thinlung a tah kho takmi pedan an hmu rih lo ti a si. Mission nun (Abu in, pumpak in) tu hi hlah maw tahnak thabik a si ko hnga ka ti.\nVoi tampi ah kan khrihfabu member tlawm le tam, member fel le fel lo, thawhlawm tho le tho lo, biakinn phan le phan lo kong kan ruahnak ah khrihfabu hi zei caahdah dirh a si, zeidah a tuan ding rian a si timi kan tlawrh tawn. Pathian mission cu Israel mi a auh hna nakin ai thawk. A thluachuah co ding in a auh hna nak chan cu midang mipun vialte caah thluachuah phurtu si ding a si (Gen. 12). Israel mi zong thlah an si, Khrih zong thlah a si, Thiang Thlarau zong thlah a si, khrihfabu zong thlahmi kan si (The church is God’s sent people). Kanmah nih mission cu zeidah si tiah kan fianh dingtu siloin kan tuanmi mission tu nih zeidah kan si timi a langhter awk a si. Cucaah mission rian pakhat khat a tuan mi khrihfabu (Mission with church) sinak in mission caah drihmi khrihfabu (missional church) leiah i thial ding kan si ti kan hun chuahpi duhmi a si.\n5. Mipem Khrihfabu Dirhmun\nVietnam American Theologian Peter C. Phan nih Vietnam mipem pawl cu vawlei pahnih karah an i tenh. American taktak an si kho lo, an chuahkehnak le an nunphung ai dan caah. Khatlei ah Vietnam i a ummi hna nih le Vietnamese foreigners tiah an auh ve fawn hna. Cubantuk thiamthiam in US nunphung le Lailei nunphung karah siseh, US local church le Lailei khrihfabu kar an i tenh. Mah hi dirhmun hi a harnak lei lawng in zoh siloin US mi zong si thlu lo, Lailei mi zong si thlu ti lo cu a pahnih in si a si caah a hlannak in kan thawng deuh (Neither this nor that is both this and that). Cucaah dirhmun tha tein khuar zia thiam, kan mission le kan i tinhmi rian i fian i a hlannak in theipar tam deuh a tlaimi si i zuam ding a si, a ti. Hi zawn ah vun chuahpi duhmi cu tuanti hawile tampi nih an chim cang lengmangmi home mission kong a si. Korean American theologian Song-Chan Rah nihcun A Mission Field in Our Own Backyard tiah a auh. US Korea khrihfabu lila hi kan mission field a si tawn i kan evangelism cu vawlei pennak nih a nenhmi kan mibu kha Pathian pennak chungah a um khawhnak lai nichair an tonmi harnak va bawmh le services an herhmi tuah piak a si tiah a tial. Cu nihcun Pathian pennak thawngtha a chim ko tiah a zumh. Kan nih US Laimi khrihfabu hna zong hmunhma thar kan khuarnak ah bawmhchanh haumi tampi kan um. Cu lioah kan fale nih an kan thanphuat tikah next generation kong ruat colh lo awk a tha lomi dirhmun ah kan dir. Mah le khrihfabu tein zei paoh ai tuah kho mi khathnih kan um lai nain tam deuh cu bawmhchan hau, mit uater hau, cehken hau kan si. Kanmah Laimi ca lawng si lo, kan inn ka hram ah a um vemi mipem group hme tete bawmhchan le an sin i thawngtha karter hrimhrim a biapi. Cucaah ICBM or CBCUSA nih Home Mission a kemh colh ding hi thinlung ah a um. Thawk ding rian tampi lakah zeideuh dah ai hmaithlak hmasabik ah a that lai timi zong tutan ahhin ruah ti chung ding a si hnga.\n6. ICBM Riantuan Tinak Kongah Hmailei Saduh Thah\nA biapibik in hi caper nih langhter a duhmi cu khrihfabu hi Khrih nih a thisen in a cawk ciami zumtu mibu hna kan umnak hmun Khrih i a pum si. Nangmah le keimah pumpak ca lawngah dirhmi siloin kan bupi (corporate) in vawlei i Khrih tette si dingah thlahmi kan si. Mission zong tuan ve dingin a dirmi bu timi nakin Mission Die nih a tette sinding ah dirhmi mission bu kan si. Mission timi cu thlahtu chin si ding ah thlahmi bu kan si tiin a fiangbik ka ti. Cucaah kan khrihfabu program dihlak hi mission rian kan tuan khawhnak ding caah timhtuahnak lawng te an si (Preparation for God’s Kingdom). Kanmah le kan bu cio nih mission rian kan tuan dan cu ai dang cio lai. Laimi khrihfabu hna cu mission a tuan duhmi kan si tiah biaknaklei kan pale nih a kan chimh tawn. Sayaci Dr. Semuel Pau Khan En nih MIT kan um lioah Baptist pawl cu mission rian biapi tukin kan chiahnak ah catial caan kan nei lo a rak kan ti bal. Hihi kan khrihfabu damnak a si. Tutan kan consultation ahhin khrihfabu kip nih tukmi 2% men in ngun khuai pek bantukin mission rian tuan hi a za lo, a tling lo. Mission budget hi cheuhra cheukhat budget kan suai bantukin i suai cio hna usih law kan khrihfabu hi mission bu a sinak muisam a hung lang khun lai tiah zuhmnak ka ngei. Kan nih khrihfabu hi minung 240 kan si i 2011 in mission budget dang te kan nei kho. Tukum chung ah thawh ding kan i kammi hi dollars 25,000 a si. Cu pinah Home Mission caah nikhat kan nihlawh cio thawh a si than. 2016 i ICBM ah kan pek cangmi hi kan cheuhra chuekhat in tuak ahcun 11% a si. Tahchunhnak caah hun langhtermi a si caah Bawi Khrih minin ka theithiam uh. Hi bantukin in US Laimi khrihfabu dihlak nih kum tin mission budget kan neih cio khawh ding hi hruaitu hna nih kan i zuam khawhmi a si. Cu kan budget cio in ICBM ah kan i fun i rian kan tuan ahcun Pathian pennak cu vawlei cungah a kau chin lengmang lai i kan khrihfabu zong a dam chin lengmang lai. Mission unites, individualism divides!\nKhrih Rian ah Nan Tuan Hawi,\nUnited Chin Christian Church\n David Bosch, Transforming Mission: Paradigm Shifts in Theology of Mission, (Maryknoll, N.Y.: Orbis, 1991), 390.\n Mah cabia hi Dr. Cung Lian Hup nih MIT ah a rak kan chimhmi a si i philh awk a tha loin ka ruahmi a si caah ka van i lak ve.\n Darrell L. Guder, Called to Witness: Doing Missional Theology, (Cambridge: Wm. B. Eerdams Publishing. Co, 2015), 47.\n Mah bantuk Mirang missionary pawl an rak palhnak timi kan chim tikah, an tuahmi thila tha tampi lakah a rak bauchammi a um ve tinak a si. A hleiin Christianization of Western Culture kha Khrih thawngtha he an kemh chih. Kum zabu 21 ai thawk cun miphun kip nih an nunphung ah Pathian ai rak phuang ko timi an hun hngalh cang tikah Mirang nunphung uarnak in mah sining i hlam caan a hung phan.\n Wilbert Shenk, Write the Vision: The Church Renewed, (Valley Forge, Penn.: Trinity Press International, 1995), 33.\n Darrell L. Guder, The Church as Missional Community in The Community of the Word: Toward an Evangelical Ecclesiology, ed. Mark Husbands & Daniel J. Treier, ( Downers Grove: InterVarsity Press, 2005), 119-120.\n Lois Barret, Inagrace T. Dietterich, George R. Hunsberger, Alan J. Roxburgh & Craig Van Gelder, Missional Church: A Vision for the Sending of the Church in North America, ed. Darrell L. Guder, (Grand Rapids: Wm. B Eerdmans Publishing Co., 1998), 3-6.\n Peter C. Phan, Christianity with an Asian Face: Asian American Theology in the Making, (Maryknoll: Orbis Books, 2003), 234-237.\n Soong-Chan Rah, The Next Evangelism: Freeing the Church from Western Cultural Captivity, (Downer Grove: InterVarsity Press, 2009), 177-178.\n Zumtu hawi tampi hmurka zong in ka theih lengmang i keimah hrimhrim zong Pathian rian ka tuannak ah thazang thar a ka petu hi CBCUSA nih a tuan cuahmah mi ICBM hi a si. A ruang:\n1. Kan khrihfabu nih missionary thlah kan duhtuk nain kanmah tein riantuantu kan kawl kho lo.\n2. Pakhat hnih mi nih an kan kawlpiak mi kan thlah hna nain an tuanmi le an tuanning kan thei kho lo. Kum khat hnih ah kan ngol thanmi an tam cang.\n3. Thlahmi pakhat thlahtu pahnih tibantuk thawng hna kan theih tikah lungthin a zur.\n4. Thlarau thar tleihmi cazin cu hmuh tawn a si nain khrihfabu a dir kho lo caah biakinn sak ding zong a um lo.\n5. Mah le khrihfabu ah kan rian a tam caah mission field kan veh kho lo.\n6. A cunglei 1-5 bantuk harnak a phunphun kan neihmi kha ICBM nih tuanvo lak hram a thok cang caah tha a tho tuk hringhran.


Kan Tonmi Sunghnak Hna Hi Kan Donghnak An Si Lo – Buanchukcho\nMinung kan nunnak lamthluan i kan khuasaknak ah puicimh sunghzatlaknak hna hi nang zeitindah na ruahning si ti khi hei siseh law cucu ruah len awk ngaingai thil pakhat a hung si. Voikhat sungh zong sungh, voihnih sungh zong sungh. Sungh cio cio an si ko i, ai khat ko tiah kan ti men lai.\nAsinain kan cungah a tlungmi le kan tonmi sunghnak hna hi kan donghnak an si tiah kan ruah lo ding hi a biapi taktak. Kan sunghmi inn le lo dum le hau le thilri hna hi kan donghnak an si tiah ruat hna hlah usih ti zong cah kan duh hna. Vawleicung minung nih thil kan tonmi cungah puicimh sunghzatlak timi hi min pakhat bantukin mikip sinah hman le chimmi bia a si ko cang. Sihmanhsehlaw atu bantukin kan cung i thil a tlun tikah kan dih bak cang ko tiin tangah khup i bil riangmang i kut i thlir i lungdong in um ding cu i tim duh hlah usih.\nThil kan tonmi hna hi chikkhat chung ca te khi an si ko hna. Hi hnuah i zuamnak caan ṭha tampi kan ngei ko rih. Voikhat kan sungh zongah hi kan tonmi sunghnak hi kan ca i hmailei karhlan khawh chin nakding caah lam ṭha hmuhsaktu an si tiin ruat kho usih law a ṭha. Zaan ah mitthli tlaknak um hmanh seh law zinglei ah cun lawmhnak a ra ṭhan ve (Salm 30:5). Kar khatnak kan tluk zongah a kar hnihnak kar khawh i zuam ṭhan usih.\nVoikhat kan tluk paoh ah thachia in thawh kan i timh ti lo si ahcun atu ah hin lamkal kan thiam rih hnga lo. Ngakchia kan rak si lio caan kha kan mitthlam in hei cuan ta hna usih. Dir kan i timhka ah kan dir i kan tlu, kan dir ṭhan. Lamkal kan i hrawtka ah kar khat kan kar ah kan tlu, sihmanhsehlaw kan tho i kar khat hnu kar khat in kan kar kan hlan i cuticun lamkal kan thiam thai. Kan tonmi sunghnak hna hi ka dihdonghnak a si tiah ruat in chim hlah usih. An tonmi le an sunghmi cung lawng kha aa buai pi i ngan tukah a ruatmi nih hmailei a kal nakding lam a ruat kho ti lo.\nVoikhat ah mipa pakhat a inn mei nih ciam lak a kanghpiak i umnak ngei loin lungrawk in a um. Zei tuah taktak hmanh a huam ti lo, a tonmi puicimh sunghzatlaknak lawng kha a ruat i lam kam ah lungrawk in a ṭhu ko. Cucu tarpa nih a hmuh i thil sining a hal. Tlangvalpa nih a tonmi le a cungah a tlungmi thil sining vialte a chimh dih. Cutikah tarpa nih cun tlangvalpa cu, “Ti hrai khat chungah cite zapei ṭhuam khat in a paihter i a dinter. Zeitindah a um tiah tarpa nih a hal i, tlangvalpa nih a al taktak si. A al tuk ning ah hin a khaat bakin a kha din khawh ding hrimhrim a si lo,” tiah a leh.\nCucaah tlangvalpa cu tarpa nih tidil kaupi umnak ah a kalpi ṭhan i, cite zapei ṭhuam khat in tidil kaupi chungah cun a paihter i a dinter ṭhan. Atu teh zeitindah a um? tiah a hal ṭhan. Tlangvalpa nih zeitihmanh in a um lo. Amah ningte a si ko, a kik i a thaw ngai ko tiah a leh. Tarpa nih cun tlangvalpa, kan cung i a tlungmi thil kan tonmi fahnak le vanchiatnak hna le puicimh sunghzatlaknak hna ruangah lungrawk in kan um i lungdong in zeihmanh tuah huam ti loin kan um hi a ṭha lo. Hi thil hi nangmah lawng nih na tonmi a si lo, mikip nih an ton ciomi a si. A din deuh le a fak deuh tu a si i kan tonmi tu ai dang lengluang cio ko lai. Kan tonmi fahnak ruangah lungrawk in kan um ahcun hmailei kan nunnak caah lam a pit.\nAtu nai ah hrai hmete khat in cite ṭhuam khat na paih i a haang na din i a kha tuk, a al tuk i na ding kho lo. Asinain tidil nganpi chungah cite ṭhuam khat na paih ve i a haang na din ṭhan i na din khawh a si lo maw? Atu na cungah a tlungmi puicimh sunghzatlaknak hna hi hrai hmete chung cite ṭhuam khat haang bantuk i na ruah peng ahcun na ding kho in na tonmi ngaihchiatnak hi na tuar kho lai lo. Cucaah cun atu na tonmi ngaihchiatnak le na sunghmi vialte hna hi tidil kaupi chung cite haang bantukin ruat law fawi tein na din khawh lai, na lung a dam lai. Hmailei na kal nakding ah ruahchannak nganpi na ngei lai i atu na tonmi hi cu zeihmanhlo ah na rel ko lai a ti.\nTarpa chimmi a theih in tlangvalpa cu a tonmi kha fahnak le vanchiatnak ah ruat loin hmailei a kal nakding lamthluan caah lamhmuhsaktu le thazaang lak chinnak tu ah a hman. Cu hnuah a tonmi kip ah lungsi hnangam tein um zia a thiam.\nCucaah cun hawi dawt hna, kan cungah a tlungmi fahnak hna le kan tonmi puicimh sunghzatlaknak hna hi kan donghnak an si tiin ruat hna hlah usih. Zuamnak caan tampi a um ko rih. Kan tonmi fahnak hna hi hrai hmete chungah paihmi cite haang bantuk ah ruat loin tidil kaupi chungah paihmi cite haang bantuk in kan ruah si ahcun kan din khawh lai i a tuar zia kan thiam ko lai. Kan tonmi kip ah lungsi hnangam tein kan um kho ko lai.\nAtu lio ah mingei mirum milian mingan hna le miṭhawngṭha kan timi vialte hna zong khi caan khat lio ah puicimh sunghzatlaknak le harsatnak phunkip a rak tong i a rak tuarmi lawngte an rak si ve ko hna ti zong hngal usih law philh hna hlah usih.\nKan nunnak lamthluan ah kan tonmi puicimhnak le sunghnak hna hi kan donghnak an si lo ti kha hngal in ruat usih.\nA reltu Bawipa nih thluachuahnak in pe ko hna seh.


Dalai Lama: Minung Mansung Kong Chim Dingin Ka Ra - Chin Community in Norway | Chin Community in Norway\nDalai Lama: Minung Mansung Kong Chim Dingin Ka Ra\nVawleicung mi tampi caah thlarua lei hruaitupa [spiritual leader] tiah an hmuhmi le daihnak laksawng zong Norway nih an rak pekmi Dalai Lama cu biaelnak thlitu bangin a hrangmi lakah Norway ram cu nithumni ahkhan dam tein a phan cang.\nAmah hi kum 78 asi cang i, Tibet minung hna nih nuhrin covo le zalonnak an hmuhnak ding caah daihnak lam hmangin ai zuammi asi. 1951 in an ram ah aum khawh lo ruangah India ah a zam i tuchun tiang tlung kho thai loin a um.\nTutan hi Norway lawng siloin EU ram tam nawn a hun tlawn pah lio asi. Latvia ram in ai hun i thawk i Norway a hun phanh asi. Norway mipi le biapimi upa cheukhat nih an ton ko nain, Norway cozah nih cun an tong ngam lo, a ruang an fiantermi cu, tuluk he i hawikomhnak rawh ding asi kho ti lo an ti. Kan hnulei Liu Xiaobo Nobel laksawng an pek lio tein tuluk nih Norway cu a hrial lengmang hna, Norway nih hruaimi vawleicung huap cawlcanghnak tete zongah tel lo hna in a um thulh. Tuluk aitel lo ah le- rampical an si tikah- thil an tuah duhmi tlamtlin awk tluk in a tling tawn lo. Kha bantuk dirhmun hrim kha an celh ti lo khi asi ko lai.\nTuluk cu hihnu kum 10 hrawngah cun vawleicung phaisa ngeibik ram asi cang lai tiah tuak chung asi. Cucu ahopaoh nih an zumh dih. Atu hmanh ah tuluk an um lonak vawleicung aum ti lo, Africa ah an kutneh lawngte asi cang, EU le hmun dangdang ah phaisa chambaunak, zatlaknak a um len ko zongah an nih cu, kum khat ah 7%-10% an ram GDP a kai kho ko rih. Phaisa nih cun bia rih taktak in a chim hrim ko!\nDalai Lama nih cun, keimah ruangah mi lungretheih le thilrit asi ding hi ka duh hrim lo a ti, Norway ka rat hi ‘minung mansung (Human values)’ kong chim dingah a rami ka si, ram le miphun kong te hna chim dingah ka ra lo a ti. Nain hi pa kalnak poah ah mi tampi nih a phunphun in bia rak chim, i kawih cio asi, politics zong in an i laak, daihnak lei zongin an i laak i, ralbia phawrtu minung zongin a hmumi an um ve.\nNorway mirumbik pakhat asimi Stein Erik Hagen hi tulio cozah tambik phaisa a bawmtu asi i, a chimmi cu, tuluk hi daihnak laksawng kan peek ding asi, aruangcu, tuluk tluk in sifak tthanchonak a tuahmi a dang an um lo a ti. 2006 Bangladesh in Grameen bank le Muhammad Yunus Nobel an pek lio hna ah khan, minung tamtuk sifak an cawi cer hna ti kha laksawng an hmuhnak aruang an chimmi asi tikah, Tuluk zong hi pekawktlak taktak asi ko tiah a ruah ve ca zong ah asi kho ko.\nLama cu thaizing ninganni tiang khi Norway ah cam ai tim, University of Oslo ah thazing khi biachimnak a ngei lai, cun Norway storting member pawl, Buddist phungki pawl, Norway Lutheran le RC upa hna a ton rih hna lai, Samis pawl an parliament i president he zong ton ding an si tiah thawngpang nih an thanh. Sami president pa sawmnak in Norway ah ka ra tthan lai tiah a ti. Arat tthan tikah chaklei Norway ah asi cang lai i, Pu Lama cu tu ai hrukmi angki te in cun a fawi ti lai lo i, angki lumpi ai hruk a hau te hnga tia ruat pah in….\n[NOTE: cafang palh tam lai… edit ka tuah tthan te lai, ka tuah tthan hlan ah a relmi nih ka thei thiam te uh tiah kan nawl cia hna]\nPost Published: 08 May 2014\nPrevious Topic: Ledende opposisjonell i Myanmar er død\nNext Topic: Fale Zohkhenhnak ah Ruahnak Ttha Pa 10


Kalay Peng SAC Ralhrang Nih CDF An Tleih Mi Hna Kong Thawng Pang Thar – My News\nKalay Peng SAC Ralhrang Nih CDF An Tleih Mi Hna Kong Thawng Pang Thar\nadmin June 1, 2022 Leave a Comment on Kalay Peng SAC Ralhrang Nih CDF An Tleih Mi Hna Kong Thawng Pang Thar\nKalay peng, Cikung khua chekgate ah May 30 chun ah SAC ralkap nih cheknak an tuah i CDF training a dih mi Salai Lal Cung Mawi le Salai Rual Sang Cung cu an tlaih hna tiah SAC ralkap thawngzamh simi Fifty Two News nih June 1 ah a langhter.Tlaih a tong mi Salai Lal Cung Mawi le Salai Rual Sang Cung cu Falam peng Hrianghnang khuami an si tiah an langhter. Hi kong ah fehter khawh mi kan ngei kho si rih lo\nCDF ah ka lut. Ka lungchung in khua ka ruah mi pahnih a um. Cucu, kei cu ka nung in ka kir ti lai lo, ka thi ko lai ti le kan kan ral hi fawi ah kan tei lai lo, a tei zong kan tei lai lo khoi men, ti hi a si.\nA sinain miphun ai-awh in ka nunnak ka pek khawh i, dothlennak ah kan tel khawh hi van that ah ka ruah ko. Caan tlawmpal ah kan hawi le CDF pawl cu Malaysia kal na leh, India lei ah kal na leh. Kei zong ka chungkhar nih CDF in chuah i hmun dangdang ah kal ding in an ka fial ve nain ka duh lo. A ruang cu, CDF ka luhka kuanfang hang din in bia ka kammi le ka lungfah tuk i CDF ka luhnak hi a sawhsawh si ter ka duh lo.\nKan ral hi kan tei lo hmanh ah ka nunnak dih ko seh tihi ka biakam a si. Cu biakamnak cu Ralhrang nih uknak an lak ka te i mipi hna nih ram pumpi i lam an zawh i duh lonak an langh ter lio ah, mi pakhat nih USA embassy hmai i, “SAVE MYANMAR, WE PREFER DYING TO LIVING UNDER DICTORSHIP” timi catar i ken i an auh lio ah, hihi ka hmui timhmi cu a rak si. Cu caah ka hawi le CDF vialte nih ka chuak tak hna in tlau viar hmanh hna sehlaw keimah pakhat lawng ka tang ko lai. Keimah pakhat lawng ka tang bal fawn lai lo. CNA an um ko caah ka hna ngam ko.\nCDF hi kan tam ngaingai. Mi fel an um ban tuk in, mifel lo zong an um ve. Mi hrawlkhawl le eihmur hman an um ban tuk in midingfel le mittha an tam tuk thiamthiam ko. Soiselnak a tam ngaingai ko. Cucu nga pakhat nih nga zapi a thutpi timi kha a rak dik taktak hme hi ka ti. Ral tuk a ngamh lo an tam tuk ban tuk in thih ngamh in raltu kan tam tuk thiamthiam ko. Cu caah sining aa khat lo mi nunnak lamthluang ah ram a khelmi kan si. Hihi mi zapi zong nih kan theithiam piak uh ti ah saduh kan that tawn.Cu caah kei ka nunnak cu kanram le kan miphun caah ka thap.Crd:Global Village News\nKayinni Ramkulh Chung Kah Doh Nak Ah Thual Chung Mi 120 Leng An Thih Ning Cu Ruah Ah Lung Fak Si Ko Ee →\n← Chin Ram Kulh Siang Inn Kai Ding Min Ai Pe Mi An Tam Cang


Isaiah 66 (Isaiah 66)\nHakhaKawlCa kDal 66Cang\nBawipa Nih Miphun Kha Bia A Ceih Hna\n1 Bawipa nih aa thawh i, “Van hi ka ṭhutnak a si i vawlei hi ka ke chiahnak a si. Cucaah zei bantuk inn dah nan ka sakpiak khawh lai i ka umnak ding caah zei bantuk hmun dah nan ka serpiak khawh lai? *66:1: Mat 5:34, 35; 23:2 *66:1-2a: Lam 7:49-50 2Van le vawlei hi keimah nih ka ser dih hna. Mi toiah aa dor i an sualnak aa ngaihchih i a ka ṭih i ka nawl a ngaimi cu an cungah ka lung aa lawm.\n3“Hi mi hna nih hin cun anmah duhning paoh in an tuah. An duh ah raithawinak caah cawtum kha an thah i an duh ah minung kha an hei thah fawn ko; tuufa kha rai ah an thawi i uico zong kha a hngawng an hei merh fawn ko; rawl thawinak caah fang an pekchanh i vok thi zong an hei pekchanh fawn ko, zihmui kha an khangh i siasal sinah khan thla an hei cam fawn ko. Pathian biaknak ah hi bantuk fihnung lam zulh hi an i lawmh zia a si. 4Cucaah cun ka kawh tik hna i an ka leh duh lo ca le ka chawnh tik hna i an ka chawnh duh lo caah an ṭihmi thil thengte, rawhralnak kha an cungah ka tlunter lai. Ka nawl zulh duh lo i ṭhat lonak tuah cu an i thimmi a si,” a ti.\n5Nannih Bawipa kha a ṭih i a nawl a ngaimi hna, Bawipa nih a chimmi kha ngai tuah u. “Ka cungah zumh awk tlak in nan um ruangah nanmah mi lila a cheu nih an in huat hna i an in hlawt hna. An in nihsawh hna i, ‘Lunglawm in nan um kha hmuh kan duh, cucaah cun Bawipa nih a lianhngannak kha langhter seh law in khamh tuah hna seh,’ an ti. Sihmanhsehlaw ningzahnak a hmumi cu anmah kha an si lai. 6Ngai hmanh u! Khua chung i aw thawng cu, Biakinn chung i thawng cu, Bawipa nih a ral dan a tat hnanak thawng a si.\n7“Ka khua thiang cu nganfak loin fa a hringmi nu bantuk a si. *66:7: Biat 12:5 8Cu bantuk thil cu aho tal nih an hmu bal in an thei bal maw? Ni khat ah miphun phun khat cu chuah khawh a si bal maw? An phun ningin a chuah hlanah Zion cu saupi nganfah a in a hau lai lo. 9Ka mi cu hrinnak caan phakter ṭung in hrin taktak loin a umter hna lai tiah ka ruat hlah u,” tiah a ti. Hi bia cu Bawipa nih a chim.\n10Jerusalem a dawmi vialte hna,\nJerusalem he cun i lawm ṭi u law\namah ruangah cun nan tha\nnuam tuah u.\nHmasa i a rak ṭahtu vialte hna,\natu cu amah he cun i lawm tuah u.\n11Ngakchia nih a nu hnuk a din\nbantukin a sunparnak ah cun\nnan i lawm lai.\n12 Bawipa nih aa thawh i, “A hmunmi rumnak kha kan pek hna lai; miphun hna chawva cu a kao bal lomi tiva bantukin nan chungah a rung luang lai. Nu nih a cawmmi a fa, a cawi a pommi bantuk nan si lai. 13Nu nih a fa a hnemh bantukin Jerusalem khua chungah kan hnemh hna lai. 14Hi thil a hung um tikah nan lung aa lawm lai; an ṭhawnter hna lai i nan ngan an damter hna lai. Cucaah Bawipa keimah nih ka nawl a ngaimi cu ka bawmh hna i ka ral cu ka thinhunnak ka chuahhnawh hna ti kha nan hngalh lai,” a ti.\n15 Bawipa cu mei he a ra lai. A thin a huntertu hna dantat awkah ṭotho a run i cit lai i a ra lai. 16A sual tiah a hmuhmi vawleicung mi vialte kha mei le vainam in dan a tat hna lai i an thi lai.\n17 Bawipa nih aa thawh i, “Lawkih biaknak i kal awkah le dum thiang timi ah a run in kal awk caah aa thianh i voksa le zusa le rawl fihnung a dangdang a eimi hna an donghnak ding cu a nai cang. 18An ruahnak le an tuahmi kha ka hngalh.\n“Miphun kip chung minung kha ka pumh hna lai. Hmunkhat i ani pumh tikah ka ṭhawnnak nih zeidah a tuah khawh ti kha an hmuh lai i 19dan a tattu hna cu keimah ka si kha an hngalh lai. Sihmanhsehlaw a cheu cu ka zuah hna lai i ka minthannak a thei rih lomi hna le ka lianhngannak le ṭhawnnak a hmu rih lomi miphun le ram hla pipi ah khan ka thlah hna lai: Spain ram le Libia ram le Lidia ram, (Lidia ram cu thal kah thiammi umnak ram a si), Tubal ram le Grik ram ah ka kuat hna lai. Hi miphun hna hi ka lianhngannak kha an chimh hna lai. 20Nan phunhawi vialte hna kha, miphun dang hna sin cun, ka sinah laksawng ah, an rak kirpi hna lai. Jerusalem i ka tlang thiang ah khan rang cung le laa cung le kalauk cung le rangleng in an ratpi hna lai, Israel mi nih Biakinn ah biaknak lei in a thiangmi bawm in rawl kha an ratpi bantukin an ratpi hna lai. 21Annih lakah a cheu cu tlangbawi le Levi mi ah ka ser hna lai.\n22“Ka lianhngannak thawngin vawlei thar le van thar cu an hmunh bantukin nan tefa hna le nan min cu an hmun ve lai. *66:22: Isa 65:17; 2Pet 3:13; Biat 21:1 23Thla thar puai le Sabbath ni ah phun kip chungin Jerusalem i keimah biak awkah an ra lai,” tiah Bawipa nih a ti. 24“An chuah pah ah a ka dohtu hna an ruak kha an hmuh lai. An sa a eitu tholung kha zeitikhmanh ah an thi lai lo i a kanghtu hna mei kha zeitikhmanh ah a mit lai lo. Annih cu an hmuh hna tikah mi vialte cu an luak a chuak lai.” *66:24: Mar 9:48


ZPBA nih ka pu caah Pathian sin lung lawmh thlacamnak caan an hmanpinak. – Hakha Cherry\nHmurka nih lawmhnak bia a tlinh kholo mi ZPBA tuahserhnak rumro asi ko. Thawngpang chiat le pulrai lakah ruahnak, chawva le caan tampi pek in ka pu Rev. Khua Thawng cungah hibantuk thilttha nan va tuah hi ruah tikah kan i lawmhnak hi hmurka nih a tlinh kho hrim lo.\nPathian tu nih nan thilttha tuahmi in theihpiak hna seh law ZPBA a rian ttuannak ah thluachuah zaa he lam hruai chin ko seh tiah a chung le nih thla kan in campiak ve hna.\nA hlei ce in pumpak in aa va tel kho mi ZPBA chung, Pathian rianttuantu vialte hna nan cung ah kaa lawm khun. Hi vedio tawite chung ah nan mui ka vun in hmuh hna i keimah pumpak hrim ka thla a lum i, nanmah thawng longlong in zei poh tlam a tling ti ka hmuh khawh i, nan cung cio ah kaa lawmhnak ka langhter duh.\nKei zong ka pum cu hmundang a um lio, asnain ka thinlung cu nan sin te ah aa rak tel ve ko. Hla hruai tu hna te Kio le Suisui hrim nan cung ah kaa lawm khun. Nan vedio hi voi tam ial ka zoh nolh i, nan hla zong keimah pi long ka sak len ve.\nKhuami tampi zong nan mui kan hmuh hna i kan ngaihnak hna a zual. Hei si thiam seh law cu a tu bak hi khua ah rak tlun colh hna ka lung achuak. Cun, khuami hna nan reitheih lai ding le nan caan pek laiding khi ka hei tuakchih tikah pumpak pakhat cio hika hmun tuin nan cung ah kaa lawmhnak langhter ka duh. Pathian tu nih nan retheihnak in theihpiak hna seh law nan saduhthah cio zong tlamtlinter ko seh.\nLawmhnak bia chim cu a dih kho ding asilo caah ngol chung ko ning. ZPBA rianttuantu hna, ka pu nih a phutawk lomi conglawmh nak nan pekmi hi a minung sinak sihrimloin, caan pekin rian a rak ttuanpiak mi Pathian tu kha sunparnak nan pekmi asi ti hi a chung le nih kan i fiang tuk.\nCucaah ka pu zong hi hnu hmailei ah Pathian nih nun damnak kan pekpiak rih seh law, ZPBA pi zong Pathian ramkauhnak caah tthawngchin ko seh tiah thlazaa cam bu le lawmhnak nganpi he.Credit-Khampi\nHawikom dawtmi hna CNA kan fa le caah tiin $ nanrak thawhcio mi kha December 12/12/20 ahkhan tlamtling tein ka kuatdih cang


Apoi Hringhran Ko Mu : Dr Hai Vung Lian cu sibawi te nih hope a um ti lo an ti i Oxygen kan phoih canglai an ti – Onlinenungak\nApoi Hringhran Ko Mu : Dr Hai Vung Lian cu sibawi te nih hope a um ti lo an ti i Oxygen kan phoih canglai an ti\nRev. Dr. Hai Vung Lian he pehtlai in-ACSY Secreaty Pu Peng Hu nih-A tu hi Rev, Dr Hai Vung Lian cu sibawi te nih hope a um ti lo an ti i Oxygen kan phoih canglai an ti, achung khar nih an siang rih lo..tiah thawng kan theih..Thla cam bawm cio rih ko hna usih. Tiah ca a van thlah. Lung dong lo te in thla cam piak hna usih. A tu te kha US in a hmanthlaak ka hmuh i thlacam piak khawh ding in ka van taar. JP Biak Tin Sang\nMyanmar President Thar le Vice President Thar Si Ding Tarlangh An Si Cang\nHithil hi NLD nih an chuahmi a silo i an pompi mizong a si lo, a sinan a si khomi thil a si ko tiah ruahmi le zumhmi a si tiah, Democrcy Vision i tarlangh mi a si. An mah zongnih hithil hi a si hrimjrim lai kan tinak silo in Democracy Vision i zumhning lawng a si tiah mipi sinah chimfian nak a ngeih chih.\nMyanmar Cozah thar ah Myanmar president si kho ding i Democrcy Vision i zumh bikmi cu a tu dirhmun i Myanmar president a ttuan cuahmah liaomi U Win Myint a si. Tukum rampi thimnak zongah a dirnak hmunah teinak a co i president ttuan tthan dingah an zumh bikmi a si. Pahnih nak ahcun a tu dirhmun i Yangon ramthen CM ttuan cuahmah liaomi Phyo Min Thein a si. A nih cu tukum thimnak ah ai tel lo nan, mipi nih a i bochan taktak mi a si ruangah president thar ttuan kho dingah an telh ve.\nPathum nak ah Tu dirhmun i Naypidaw kaungsi ukathah a ttuan cuahmah mi Dr.Myo Aung a si i Daw Suh he ai kawm ngaimi an si, nikum i Myanmar president ttuan dingah mi tampi i an zumhmi a si. Pali nak cu Myanmar president tthing U Thin Kyaw i a nupi Daw Su Suh Lwin a si i tukum Myanmar rampi thimnak ah pituh hlutdaw palai dirhmun in Tawka myone ah NLD in a tlingmi a si. panga nak ah Dr.Thant Myint Oo hi a sive.\nMahhna pawl hi Democracy Vision in Myanmar cozah thar ah Myanmar president sikho dingin an zumh cemmi minung 5 hna an si. A theirih lomi tthangthar mino hna caah Daw Aung San Suh Kyi cu phung hrampi a khan 5, pohmah 59 bantuk in a pasal le a fale ramdang mi an si ruangah Myanmar president a si kho lo. Cu ruangah rampi ruahnak cheutu sinak pek a si.\nDemocracy Vision nihcun Myanmar cozah thar ah Vice president pakhat sikho ding i a zumh cemmi pawl a tarlangh i tu dirhmun Vice president ttuan cuahmah liaomi U Henry Van Thio cu pakhat nak ah an chiah. Pahnih nak dirhmun ah Kaya ramkulh CM hlun U L Phuang Sho chiah a si. Lih le hrokhrawl in i puhnak phunphun ruangah Kaya ramkulh CM a sinak in dinhter a rak si bal nan,tukum rampi thimnak ah NLD palai in zuamter tthan a si i teinak a co bantuk in Vice president si kho dingah zumh ngaimi a si.\nPathum nak ah Chin ramkulh NLD party ca i a cawlcang mi pakhat Dr.Sasa a lang ve i Myanmar cozah thar ah Vice president sikho ding pathum nak dirhmun ah chiah a si ve. Hihna pathum lakhin pakhat khat Vice president an silo hmanah NLD i pek dingmi Vice president dirhmun pakhat cu tlangcung mi lakin a si hrim lai ticu Democracy Vision nihcun a zumhmi a si. (Democracy Vision)


Chinram Pennak Caah Ruat Law Chinram Kha Runven Tuah, Chin Thisen Cu Chinram Luatnak A Si - DUHNUNG PAR\nChinram Pennak 8: Thil hme tete ah kan lung a si ahcun, Thil lianngan kan tuah kho lai lo. Thil lianngan kha ruat in Thil hme tete tampi kha ngol lo in tuah. Thil hme tete kha teima tein ttuan law Thil lianngan kha a chuak lai.\nKan khuaruahnak nih aphak lo mi thil cu Zeitik hmanh a tak ah a cang kho lo. Kan khuaruahnak in zeizong te a chuak. Kan ttuanchuahnak in a tak ah a lang. Chinram Pennak caah ruat law Chinram kha runven tuah.\nChinram Pennak 7: 3 Nan keza nih a lamh laimi hmun paoh cu, Moses sinah bia ka rak kam bang khan, nanmah kan pek cang hna.\n4 Ramlak le hi Lebanon tlang in tiva ngan Zufrates tiang, Hit mi hna ram vialte nitlaknak leiah Rili Ngan tiang; nan ram a si lai.\n5 Na nunchung vialte ahohmanh na hmai i a dir khomi an um lai lo; Moses sinah ka um bang khan, nangmah sin zongah ka um lai; kan deuh lai lo i kan hlaw fawn lai lo.\n6 Ṭhawng ngai le ralṭha ngaiin um tuah; zeitintiah an pupa hna sinah pek awkin chiat ka rak ser cangmi ram hi, hi mi hi na coter hna lai.\n7 Moses ka sal nih nawl an pekmi phungbia vialte ningin ralring tein tuah awkah, a ṭhawn bel ṭhawng ngai le ralṭha ngaiin um ko; khuazei ka na kalnak hmanh ah khuaawng na pemh nakhnga, orhlei ah siseh kehlei ah siseh i mer hlah.\n8 Hi phungbia cauk nih hin na kaa kha chuahtak hlah seh; sihmanhsehlaw a chungah aa ṭialmi vialte ningin tuah awkah ralring tein na um nakhnga, chunzan in mah cucu na ruat lai; zeitintiah khi tikah na lam kha na tluanter lai i khi tikah khua awng na tong lai.\n9 Keimah nih nawl kan pek a si lo mei? Ṭhawng ngai le ralṭha ngaiin um ko; na thinphang hlah, na lung zong dong hlah; zeicahtiah Bawipa na Pathian cu khuazeika na kalnak hmanh ah na sinah a um ko,” tiah a ti.\nChinram Pennak 6: Mah kut le ke tein kan dir lai. Jesuh cu Bawi a si. Bawipa lawnglawng kan bochan. Kan miphun ning in Ral kan thawh. Bawipa nih A kan umpi. A ho dah kan tih lai?\nChinram caah Chin thisen a luang. Chinram cu thisen in kan runven lai. Chin thisen cu Chinram luatnak a si.\nCatialtu: Ram Kulh Cung\nChin Pasaltha Rual CDF Nih Ralhrang Khawngsil Cu Ralrin A Pek Than Cang Hna\nTotal Users : 111921\nTotal views : 716171


TRUMP CAAH THAWNGTTHA A CHUAK, JOE BIDEN CU ZAANGFAK ASI KO CANG HIH – The Chinlung Post\nDonald Trump caah thawngpang ttha lei a chuak cang, culio ah Democrats lei caah cun thawngpang chia ngaingai a chuak ve. President le Vice president dingmi Candidate an thanh hnu ah Democrats dirhmun cu a ttumchuk taktak tiah Poll ah alang cang. Donald Trump a thlak dingah Democrats nih an thimmi pahnih hna cu US mipi nih an rak uar lo taktak hna ti afiang cang.\nHi konghe pehtlaiin Left wing Media tiah auh lengmang mi CNN nih Poll atuahmi ah Biden le Harris cu an dirhmun a ttumchuk taktak. Adonghnak bik CNN nih poll atuahmi ah Biden le Harris cu an ttumchuk ngaingai. Ahmasa deuh Poll tuahmi ahcun Biden nih Trump cu point tam ngai in a tei. Asinain adonghnak bik ahcun point 4 lawngin a thlau cang.\nCun abiapi taktak state thimmi ah hin point pakhat te lawngin Biden nih a tei cang. Poll tuahmi an langhterning ahcun Joe Biden hi 49% asi i, Donald Trump cu 48% asi. Pakhat te lawngin a tei. Aliamcia June thla ah CNN nih arak tuah mi Poll ah Biden nih hin Donald Trump cu point 14 in a rak thlau. Asinain Biden cu point 10 in atu ahcun attum cang.\nPoint 10 a sunghmi cu Donald Trump sin ah akir dih cang. Tutan ah Poll an tuahmi hi August ni 12 in August ni 15 karlak i asi. Hi zawn ah an langhter mi cu Liberal Far Left Media CNN hmanh nih atuahmi ah hi dirhmun a phak asi ahcun Biden le Harris hna an dirhmun cu a chia taktak tinak asi cang. Atubantukin an dirhmun atlaknak aruang cu atanglei bangin an chim.\nJoe Biden le Kamala Harris dirhmun a ttumchuk nak a ruang cu Black and Hispanic chungah an mah a dirkamhtu an zor caah asi i, cu hna nih cun an dirkamhmi an thlen, cu hna pawl cu Donald Trump lei ah an dir cang caah asi tiah an chim. Hi lio caan ah Republican voters chungah Donald Trump adirkamhtu hna cu atu ahhin 96% an si cang, Rampi huap in tuahmi Rasmussen Poll ahcun 51% nih Donald Trump an duh tiah an langhter.


Min Aung Hlaing tlaihpiak ding (warrant) in cakuat an tial\nRammi tamtuk a thah hna i sualphungngan a buar (crimes against huminity) tiah Min Aung Hlaing tlaihpiak ding (warrant) in cakuat an tial, tiah theih a si. Hi cakuat tialtu hna hi UK hrambunh Myanmar Accountability Project (MAP) an si i tehte tling he International Criminal Court (ICC) cakuat an tial cang.”Kan cakuat (report) hi tehte tling ngai in tial mi a si caah ICC nih an kan tawlrelpiak lai zumh a um ko,” tiah MAP an chim. Credit; The Hakha Times\nThawngpang dang..India ram leng in Mizoram state ah a rak lut mi hna cu quarantine an si cang lai. Health and Family Welfare Department nih tulio covid zawtnak thar ‘Omicron’ he pehtlai in, ramleng(foreign) in a rak lut mi hna quarantine ning ding kongkau ah phunglam an ser mi cu AIzawl DC Dr Lalhriatzuali Ralte nih a taktak in Aizawl District ah hman a si lai kong a chim. A si khawh chung cu Home quarantine an si lai kong a langhter.\nFakngai in kahdoh a chuahnak hmun Kanpalat khua ah December 9, ni ralhrang phu le Kanpalat mi zapi vengtu ralkap (CDF- Kanpalat) kar kahdohnak a chuak than tiah theih a si.Rallam a sialmi ralhrang phu hna nih Pakun(ပါကွင်း) khua minung umnak inn 7 cu mei in an khangh piak hna leng ah cycle 2 le thilri hna cu an hrawh an soksaam dih cun, an thilri hna zong an fir piak hna.\nKanpalat khua mipi hna nih phaisa kawlnak ah a bik in an tuahtuan chung in an cinthlak cia tawl-re-ba hna cu mei khangh in an hrawh piak hna. An hrawhmi dihlak hi tulio phaisa in sing 100 leng man a si. SAC phu hna nih meikhangh in an hrawhmi mipi umnak inn rawk mi hna cu kan langhter ko tiah Kanpalat peng mipi hruaitu phu nih nihin December 10 ah cathanh an chuah.\nRalhrang bu nih rian a khinhmi/a khanhmi hna cu →\n← Ralhrang doh dingah ralhrang chung in achuak mi hna nih


President Donald Trump Cu Hmai Zarh Chungah Impeachment Trail Ngeih A Si Cang Lai – FIAKFAIROCK\nPresident Donald Trump Cu Hmai Zarh Chungah Impeachment Trail Ngeih A Si Cang Lai\nPresident Trump Impeachment Article pahnih cu, hmaizarh chungah ceih asi cang lai tiah theih a si.Nancy Pelosi nih cun hi Article 2 hi Senate leiah felfai lo in, an ceih sual lai tiah a phan caah,tuan ah arak pe duh hna lo ti si. Hi konglam ah hin Republicans hna cheukhat cu an lungtling tilo i,Impeachment Article cu hlawh duhnak le tlamtling lo mi asi tiah arak chim mi zong an um len cang tiah theih asi.\nHi lio ah hin,Republican Senate Majority Leader,Republican Mitch McConnell nih cun, closed door meeting i, Senate Republican Conference hna cu a hmuh hna i, Nancy Pelosi nih “Impeachment Articles 2 ” cu Senate ah arak put cang siah cun, rianrangin hmai zarh cacawn nihinh niah kan ceih cawlh lai tiin a chim. Senate Trial hi, Chief Justice John Robert ,US Supreme Court nih cun a hruai hna lai .\nMitch McConnell nih cun Senate ah Senators member 53 an ngeihnak bia cu a chim i, hi hna nih hin rangtuk in,kan ceih cawlhkhawh lai tiah a zumhnak bia cu achim. Trump Impeachment hi dih zawkzawk in,November thla leiah cun i thimnak kum 2020 leiah timhlamhnak ngeih an duh ve cang tiin a chim.\nDemocrats hna nih cun, Trump nih arak phuah mi,National Security Adviser John Bolton cu,President Trump nih hin, Ukraine militrary bawmhnak US$ 400 cu arak hren piak taktak hna maw tiin bia hal an duhtuk ko ti si. John Bolton nih hin, National Security Adviser arak si lio ah, Trump he an ruahnak arak i khat lo i, Trump nih Ukraine hna cu Militrary bawmhnak cu hren piak rih a duh lio ah, Bolton nih cun,pek arak duh hna tiin an rak chim mi cu asi.\nTrump nih cun Fox News sinah, harnak ka ngei lo i, Asi nain thil pakhat cu, White House ah hau poh nih President an si ah cun an um kho i, National Security Adviser te hna, Legal Adviser te hna cu an ruatkhawh dih mi asi i, House caah,hmai lei caan ara lai miah cun, hi bantuk thil hi a ttha lotuk mi asi ko tiin a chim.\nPresident Trump nih cun “Impeachment Trail”cu Senate leiah cun, dihter cang dingin a chimh hna i, sihmanhsehlaw, Mitch McConnell nih cu vote tam a ngeih lo caah, kan members hna cu pakhat le pakhat i puhnak le a hnialnak te hna cu an ngaih hngading mi cu asi tiin a chim.Democrats hna nih John Bolton cu , Bia hal dingin an phut siah cun, kan nih zong nih Hunter Biden cu bia hal ding in kan phut ve hna lai tiin ati hna.\nChuck Schumer,Democrat, Senate Minority Leader nih cun, biaceihnakah hau nih dah “withness” tette lo in,bia a ceih tawn ,bia hman le bia dik theihkhawhnak ding in, Tette a hau mi asi caah John Bolton cu withness ah sawm ani tim ko tiin a chim ve cang ,John Bolton hi Trump nih arian in arak phuah mi asi tikah,cucu Democrats hna nih sawm an duhnak pakhat cu asi.\nUS Nih Hriaman Cangkang Tuk Mi Ser Ani Tim Cang\nA Fanu Pawttam In A Thih Tertu Anu Cung Ah,Hremnak Pek An Si\nConnor McGregor Le Many Pacquiao Ani Phomh Tthan Lai\nSelena Gomez Le Hailey Baldwin Cu Restaurant Pakhat


Barack Obama Nih Zeitluk Indah Joe Biden Hi A Dirkamh Ti A Langhter Ngai Cang – Chin 11 News\nBarack Obama Nih Zeitluk Indah Joe Biden Hi A Dirkamh Ti A Langhter Ngai Cang\nBy Salai Lairamthan\nObama nih Biden Bia Tamtuk Chim Lo Dingah Ralrinnak Pek. Democratic Party tuanvo ngeitu hna nih The New York Time ah fiang tein an chimmi cu, President hlun, Obama nih President a cuh dingmi, Joe Biden cu tawi tein biachim ding, tawi tein catial, tweets tuah ding le interview ah tawite lawng in biachim dingah ruahnak a pek an ti.\nJoe Biden a lungloh tuk cang caah Interview le bia a chim caan poah ah a palh lengmang. A biachim mi hnu le hmai a hngal kho tuk ti lo, a biachim mi a cawh pawlh lengmang caah atu bantuk in Obama nih bia tampi chim ti lo dingah ralrinnak a pek hi a si lai an ti.\nMain Sream Media, CNN, MSBC, ABC le Washington Post tibantuk pawl nih Joe Biden cu opinion poll ah teinak an pek lengmang nain a taktak a zum ngam lo. A lung loh tuk a thlah phoih sual lai ti an phang. Mah ruangah a ttanhtu pawl an lung rawk ngaingai ti a si. Donald Trump he debate tuah tik ah biachim a palh sual lai i amual a pho sual lai ti an phang ngainga.


Ralhrang Nih Khuami An Luhhnawh Hna Minung 100 Renglo An Tlaih An Inn Lo An Hrawh Dih – Buanchukcho\nAyardaw(အရာတော်) peng, Cuaipagan(ကြွေပုဂံ) khua ah ralhrang phu hna nih luhhnawh in mipi 100 renglo an tlaih hna, an inn zong an hrawh piak hna\nSagaing ramthen, Ayardaw peng Cuaipagan(ကြွေပုဂံ) khua ah nihin August 25, ni ah ralhrang phu minung 200 hrawng nih luhhnawh in mipi minung 100 hrawng an tlaih hna , an inn zong an hrawh piak hna tiah khuami hna nih Yangon Khit Thit Media ah an chim.\n” Nihin zinglei suimilam 1:30 hrawng ah Ayardaw lei in ralhrang motor 2 le Zayit lei in ralhrang motor 5 he Cuaipagan (ကြွေပုဂံ) khua ah an phan.Zinglei suimilam 3:30 ah khuachung ah lut in hlathlainak le mi tlaihnak an tuah.Khua chung mi pyusawthi phu minung 5 cu ralhrang phu sin ah training kai in ralhrang motor 7 he khua ah an rak phan.\nAyardaw lei in ralhrang motor 2 cu Kantar (ကံသာ) lei ah an dir i, Cuaipagan (ကြွေပုဂံ) khua ah ralhrang phu hna cu kee in an phan, khuachung mi hna cu an tlik zaam nak ah ,ramlak tiang in ralhrang phu nih kawl in an tlaih hna, kaphnih in luhhnawh an si caah a tli zaam mi, khuachung mi tampi cu tlaihkhih an si” tiah khuami pakhat nih a chim.\nCuaipagan (ကြွေပုဂံ)khua cu inn 200 hrawng um nak khua a si i milu 1000 leng an um, atu ah an pawngkam le hmundang ah khuami hna cu an tli zaam hna tiah theih a si.\n” SAC ralhrang phu hna cu khuachung ah an um rih, hlathlainak an tuah cuahmah rih, ramkhel lei ah a cawlcang mi hna um nak inn cu hlathlai nak an tuah, Awng Khine inn zong an hawh piak dih, an hmuh mi thilri an hrawh dih, facang zong vawlei ah an vorh dih, ngan dam lo mi hna tel in minung 100 hrawng an tlaih hna” tiah khuami pakhat nih a chim.\nKayah ah rallokap nih hmunhma an khuar caah kahdohnak a chuak, ralzaam harnak an tong


Zeiruangah Chin Ramkulh Ah Eihmuarnak A Tam? – THE CHINLAND POST\nHakha innhmun thar samhmi\nSalai Van Cung Lian| 2019 December 12| Chin ramkulh ah eihmuarnak a tam, ziknawh a tam ti cu al awk a tha lo i mithmuh kuttongh in kan ton cuahmahmi thil pakhat a hung si. Eihmuarnak cu aa thup tuk kan ti ko nain Chin ramkulh ah eihmuarnak a tam timi hi cu a kikiang deuh a ummi khuate lei zong nih theih a si. Ka chim duhmi cu Chin ramkulh ah ziknawh eihmuarhnak a tam kan timi hi kan ruahpuh sawhsawhmi thil a si lo, a cang taktak mi thil a si.\nCucaah, ziknawh eihmuarnak a tamnak aruang hi biatak deuh in ruah le dothlat a herh i cu hnu lawng ah zei set dah kan tuah awk a si, timi zong a hung fiang deuh te ding a si.\nZiknawh eihmuarnak a tamnak aruang cu a phunphun in langhter a si. A tanglei bantuk in tlawmpal ka langhter.\nPakhatnak ah, ziknawh eihmuarnak a tam khunnak aruang cu Cozah riantuantu hna an nihlawh a tlawm tuk caah a si, tihi a si. Kan ram sining zoh tikah, tahchunhnak ah ei man, inn man le mei man hna tuak ahcun kan ngahmi nihlawh hi a tlawm tuk rengreng mi a si. Cu caah U Win Myint nih President a tlinnak a ni khatnak ah Cozah riantuantu nihlawh ka kaih lai, tiah biatiam a rak chim. U Thein Tun Oo, USDP i chimrelnak nawlngeitu zong nih “ziknawh eihmuarnak hloh ding ahcun riantuantu pawl nih a zatawk in nihlawh an hmuh bak a hau,” tiah a rak ti ve. Cu ve bantuk thiamthiam in Aung San Suu Kyi zong nih a ti ve, aa thawh i “zihnawh eihmuarnak hi a tlawm tukmi, a za lomi nihlawh in ai thawkmi a si,” tiah tukum ah Singapore um Myanmar rammi pawl he tonnak a rak ngeih lio ah a rak chim ve. Cucu a dik tuk mi a si nain a za lomi nihlawh “lawng” in ziknawh hi aa thawk, kan ti ahcun kan palh kho thiamthiam rih. Khuasak tuntuk a tha tuk ko mi riantuantu cheukhat zong nih ziknawh an lak tuk ve i an eihmuar tuk ve, ti zong hi a dik mi a si ve.\nPahnihnak ah langhter ka duhmi cu ziknawh hi a tlawmmi nihlawh lawng he aa pehtlai mi si lem loin lungput (le nuncan ziaza) he naihniam ngaiin aa pehtlaimi thil pakhat a si ve, tihi a si. Eihmuarnak le lungput aa pehtlaihning hi a tlangpi in phun hnih in ka hmuh khawh. Pakhatnak ah, eihmuarnak kha kan tuah lengmang i kum sau nawn a hung rauh tikah eihmuarnak cu zei pipa ah ruah a si ti lo, a phung a si ko timi lungput in zoh a si cang tikah a nehhnu ahcun nunning pakhat bantuk in a hung icang lan.\nTahchunhnak ah, tender company a ngeitu Salai Cepa nih tender ngah a duh caah vuanci sinah tangka ting sawmnga laksawng a va pek, cubantuk cu ziknawh a si nain vuanci zong nih ziknawh ah a ruat ti lo i Salai Cepa zong nih ziknawh ah a ruat ti lo, tibantuk kha ka chim duhmi a si. Hibantuk ziknawhnak hi Chin mi cheukhat nihcun ziknawh ah an ruat lem lo, laksawng menmen ah ruah a si. Eihmuarnak le lungput an ipehtlaihnak pahnihnak cu lungput tha lo hrimhrim kha asi ko.\nA tha lo, a dik lo ti theih ko bu in mah pumpak miaknak, thatnak le hlawtnak caah chawva hmang in siseh, nawlngeihnak hmang in siseh mipi tangka asiloah mipi ngeihmi thilri, vawlei le thil dangdang ningcang loin hman kha a si.\nCucaah, zihnawh eihmuarnak cu nihlawh a tlawm ruangah a chuakmi thil lawng siloin lungput le nuncan ziaza he aa pehtlaimi thil pakhat a si ve, tihi a fiang tuk mi a si.\nPathumnak ah langhter ka duhmi cu Chin ramkulh he aa pehtlai deuhmi a si. December 2017 ah Carson Hall ah Chin State Development Actors’ Conference tuah a rak si i cu lio ah Chin Ramkulh Hluttaw Speaker Pu Zo Bawi nih Chin ramkulh ah eihmuarnak a tam khunnak aruang cu ramkulh le ramthen dangdang ah a dingfel lo deuhmi, a zualhma deuhmi pawl dantat can ah Chin ramkulh ah an rak thial hna caah a si, timi a rak langhter. Pu Zo Bawi nih aa thawh i cubantuk minung cu Chin ramkulh ah an rak chiah hna caah Chin ramkulh cu “hnawm hlonhnak hmun” ah ai cang, tiah a rak ti. A chim duhmi cu cubantuk minung a fel deuh lomi poah dan pek can ah Chin ramkulh ah an rak chiah hna tikah Chin ramkulh Cozah riantuantu cu a fel lomi an tam i Chin ramkulh ah ziknawh eihmuarnak a tam khunnak hi a si, tihi a si ko.\nCucu a dik ngai mi a lo. Sihmanhsehlaw, ramkulh le ramthen dangdang in a rak ra lomi, Chin mi a simi Chin Cozah riantuantu pawl cheukhat cu ziknawh eihmuarnak in an thiang hlim ko maw, timi biahalnak hi a phi pek than a herh ti lomi biahalnak a si, tiah ka ruah. Cucaah, Pu Zo Bawi a chimmi hi za ah za cohlan awk a tha bak lomi a si.\nPalinak ah, ziknawh eihmuarnak kong hi upadi mit in zoh ve a herh tuk. Zeicatiah, a thawng tha mi upadi a um lonak ram ahcun ziknawh a tam khun tawn. Kum 2013 ah Eihmuarnak Dohkhamhnak Upadi Cozah nih a ser i kum 2018 zong ah tam ngai an remh chap. Nain nihin kan ngeihmi Eihmuarnak Dohkhamhnak Upadi hi a der tuk rih. Upadi thawnter deuh a herh i a dangdang upadi in dirhthoh zong a herh. Cutin kan tuah lawnglawng ah ziknawh eihmuarnak hi kan iruahchan bantuk in kan ram ah a tlawm deuh lai. Cucaah, Eihmuarnak Dohkhamhnak Upadi thawnter a herh.\nA donghnak ah langhter ka duhmi cu mipi teltumnak kong a si. Mipi teltumnak a tlawm deuhnak khua le ram ah ziknawh eihmuarnak a tam khun. Zeicatiah, ai teltum tuk lomi mipi hi ziknawh eihmuarnak karhnak lam onhtu a si. Mipi teltumnak ka ti tikah ramkhel riantuannak ah mipi zeitluk dah an ipumpek, zeitluk dah an iteltum ve i an chim rel ve, timi kha a si. A dai tukmi mipi hna umnak ah Cozah nih a herh tluk in tuanvo la tawn lo, cucaah ziknawh a tam khun tawn. Mipi kan ti tikah zapi zaran minung lawng kha ka chim duhmi a si lo, sianghleirun sianghngakchia bu, zatlangbu le ramkhel party pawl zong kha “mipi” timi biafang nih a huap hna.\nCucaah, ziknawh eihmuarnak a tamnak aruang cu sifahnak, nuncan ziaza le lungput lawng nih a fianh dih kho lo. Upadi mit in tampi cuanh ve a herhmi thil a si. Sifah ruangah eihmuarnak a tam kho, i lungput that lo ruang zong ah a tam kho ve pinah a thawngtha mi upadi a um lonak ram ahcun eihmuarnak a tam khun ve tawn. Cuticun, a thawng tha mi upadi kha mipi teltumnak nih a van dirhtoh ahcun ziknawh eihmuarnak cu duhsah in a zor cuahmah ko lai. Cucaah, ziknawh eihmuarnak doh tikah upadi lawng siloin ramkhel ah mipi teltumnak zong hi a biapi tukmi a si.\nCuticun, a thawngtha mi upadi kha mizapi teltumnak nih a vun dirhtoh ahcun ziknawh eihmuarnak cu duhsah in a zor cuahmah ko lai. Cucaah, ziknawh eihmuarnak doh tikah upadi lawng siloin mizapi teltumnak zong hi a biapi tuk mi a si.\nPrevious Khuathar No. 2 Sianginn Pawng Ah Sak Timhmi Shopping Mall le Hotel Duhlonak Minthut An Khawmh\nNext Ramkhel ah Mipi Kan I Teltum Deuh A Herh\nFalam palik sakhaan ah kahdohnak hmete a chuak


CDF Thantlang Commander,Cu A Um Dan That Lo Ruangah A Riantuan Ti Pakhat Nih A Kong Lam Tialmi. – Chintanbo\nCDF TT Chief & Commander hi MAH HNGALLO UICO bantuk in duhpoh in a ummi a si. Kan hnu ah Tikir khua ah buainak a tuahlawng siloin meithal duhtawk in a kan puah hnawh. Culawng hlah, Lautu peng Hnaring khua zongah Buainak a chuahpi rih, cun zahan tan ah mithi ruakthlah lio bak ah ngol hngallo in meithal a puah lawng hlah, khuami a hro hna minung pakhat fak taktak in a vuak rih.\nHitluk harlefe taktak in mipi nih an paw irek ruangmang in an thawhmi $ in cawkmi MEITHAL KUAN raltuknak kaltik hmanh ah rikhiah,a zatkhiah piak in kan ikenmi kuan a duhpaoh in raltukanak a silomi ah a kan puah hnawh rih.Thantlang CDF Upa action nan laklo ahcun Thantlang CDF ah ipeh tiloin kanmah le Peng-Tlang cio in kan dir cang lai.Crd:Ra Jr Cla.\nAsinain high school ka vun kai tik ah khan caa a vun tam tuk than i, Norway holh ka thiammi a rak zat rih deuh lo caah, hmak tha deuh ngah khawh nak ding ah cun caan tam deuh ka rak herh. Mah ruang ah cun high school kumkhat nak hi bata subjec a cheu lawng ka rak lak i kumkhat kai dingmi kha kumhnih ka rak kai. Mah ti cun Pathian dawtnak in high school cu tha tein ka rak i lim.\nAsinain Norway i sibawi rak luh khawhnak ding ah khan cun ka hmak nih a rak phan thiam thiam rih lo, mah a ruang bik cu an mah Norwegian pawl bantuk tha tein in caa ka rak tial khawh lo caah hin zeitluk kaa zuam zong ah Biology, Math le Chemistry dah tilo cu hmak tha bik lei kam hi ka rak hmu kho bak lo.\nMah tik ahcun ramdang tu ah sibawi hi ka kai tha ko lai tiah timhlamh nak ka rak ngei i, Oslo ah kum khat pre-med ka kai hnu ah Eastern Europe lei ah sibawi kai ding in Entrance ka rak phi i, Bawipa thawng in awnnak ka hmuh hnu ah Slovakia ram ah sibawi kum 6 ka rak kai.\nCun residency kha Norway ah kumkhat le a cheu ka tuah hnu ah, February 2022 ah khan Pathian a vel thawng in Medical Doctor cu tlamtling tein ka lim. Residency tuahnak hmunhma ka hngah lio ahhin, substitute doctor in kumkhat le thla tlawmpal ka rak tuan. Cucaah siibawi rian tuan ka thawk cu, sianginn ka dih bak in asi i, summer 2019 in asi.\nDOCTOR ȚUAN AH A NUAMH BIK NAK LE A HAR BIK TIAH NA RUAH MI? Tuni tiang Doctor ka tuannak ah kai lung hmuih bik mi le a ka nuamh ter bik mi cu kan Laimi tampi Laiholh tein zawtnak/ngandamnak lei kong ka bawmh khawh mi hna le, an siibawi sin le siizung ah an chim thiam lo mi.\nNorway holh le ca ka bawmh khawh mi hna hi asi. A har bik ka ti mi cu a zei lei poh in lungsau,patience tuk a hauhmi le zeihmanh daithlang lo in ralring cautious tein tuah peng a hauh mi hi asi men lai tiah ka ruah.\nKan nau le caah thazang pek ka duh mi hna cu na timhmi kha lungdong lo tein tuah law nikhat khat cu hlawh tlinnak na hmuh hrimhrim ko lai ti hi asi. Keimah zong a cung lei i ka kongtawi na rel bang, mah sibawi doctor degree hi fawi tein ka ngah mi asi hrim hrim lo.\nNai timhmi na ngah khawh nak ding caah hawi nak in nai zuam deuh le caan tam deuh na pek a herh caan zong tampi lai, asi nain lungdong lo tein na tuah peng ahcun nikhat khat cu hlawh tlinnak na hmuh ko lai.Crd: Ram Cung Bawi.


Na Pasal/ Na Ttapa Zu Ding Bak Ti Hlah Ti N aDuh ve Ah Cun Hi Thil Hi rak Tuah Ve Law Rak i Cawm Ve Thatnak A Chuahpi Ve Hrim Lai – Buanchukcho\nNa pasal zu a dintuk ruangah nan nu pa in nan buai tuk pin ah nan chungkharah har satnak tampi a um tawn maw? Zu hi cu a thatnak chimding hi cu a har taktak nain a chiatnak tu hi cu tamtak chim ding hi a um. Tahchunhnak ah cun chungkhar pacem zu din ah cun a nupi a vuak ti bantuk mihe zong ai vuan ti bantuk lungretheihnak le buainak lawng te si ko.Chungkhar caah harsatnak le lungretheihnak lawng a chuak tawn.\nCu caah cun zu hi cu din lo bak hi a rak tha cem i a ding ciami zong nih sikhawh chungin kaltak i hrial i zuam ding si. Zu ding cangmi caah cun i phiat taktak ti mi hi thil har tuk cu a rak si ve cang. Kan i phiat cu an ti ko caan tlawmpal chung cu sinain a hnu deuhah cun mah ning lila in a ding thanmi hi a tam taktak. A hram thokah cun minung nih zu hi kan din i a hnuah cun zu tunih hin minung hi a rak kan ti ve ti awk khin um than.\nCu bantuk lio tak ah cun zu phiat na duh tak ko a si ah cun hi Lamkuangmu timi thei mu hi zu phiatnak ah a tha taktak tiin a tuah cangmi hna nih an rak chimmi si. A tuahning le a siam ning cu hitin si lai. Lamkuangmu GM-10 tluk cu tiin thiangten na tawl piak lai. Cu hnuah khuat lian deuhmi khuat 5 in ti kan tuah lai i a hang cu khuat 2 a tan tiang kan chumh lai. Kan chumhmi a hang cu zingah khuatkhat zaanah khuatkhat in kan din piak lai.\nCu tin zingka le zaanlei kan din piak pengah cun zeitluk in zu dingmi kan si zongah zu loin a thi deng cangmi zong kan si ah kan din hnu cun zu rim hrimhrim kha kan huat i kan zu duhnak vialte cu duhsah duhsah in a tlau dih colh tiah zu ding tukmi zu lo bakin a um kho ti lomi a thi dengmi panih hi thingthei mu a tuahnak hmangin zu a thlah khawhnak cu a rak chimmi si.\nZu loin um kho ti bak lomi zu nih a thah deng cangmi pa nih hi ti bakin a rak chimmi si caah nangzong zu ding tukmi ai phiat kho ti lomi na si caah lungrawk tukin na um ah cun si lo nu kan si zongah kan pasal le zu dingtuk mi nichiar a ri pengmi pasal na ngeih i na pasal cu zu lakin chanhchuah na duh ah cun hi Lamkuangmu hi kan chim bantuk khan Gm 10 tluk cu thiangten na tawl lai i khuat lianmi 5 in na chumh lai.khuathnih tan tiang na chumh hnuah zingzaan in na din ter lai. Cu tin zu dingmi nan si ah pasal le zudingmi an siah hi Lamkuangmu hi nan rak tuah ve hrimhrim hna lai. Zu phiatnak ah cun a tha taktak tiah a tuah cangmi an rak chimmi si.


Biden Ca Kan Thlacamnak Bawipa Nih An Kan Leh! Trump Tanhtu Bawipa Nih In Hnem Ko Hna Seh! – Chin World News Evening\nBiden Ca Kan Thlacamnak Bawipa Nih An Kan Leh! Trump Tanhtu Bawipa Nih In Hnem Ko Hna Seh!\nPu Trump ttanhtu pawl hnemhnak le fimchimhnak: Pu Trump a sungh ruangah le thil ttha lo, Capitol innpi I a tuah ruangah miphun dang si hna seh, Laimi (Chinmi) si hna seh tampi nih an kaltak cang. Hi hnulei zongah an kaltak len rih lai. A party upa cheukhat zongnih an rem ti lo. A fale, a chungkhar ca zongah zeitluk ningzak dah a si mu. A sungh ruangah a minung pawl cu tuan tein thil ttha lo tuah ding in a rak forh cang hna I mah cu a hlawhtling. Asinan atutiang keimah sual le palh a si a ti lo. Democratic party pawl nih a rangnak in President ttuan ti lo ding in an I zuam lio a si. An hlawhtling lai maw tling lai lo cu kan cuanh hna lai cu.\nAtu lio cu, Trump a sungh ruangah amah a ttanhtu pawl nan lung a rawk tuk, nan thin lawng a har, nan I hngilh kho ve lo I nan ing lawng a puang I Biden a ttanhtu pawl cu nan kan huat chinchin ve. Mah bantuk lioah Biden a ttanhtu pawl zong nih cattial lo ding le dai tein um ding kan si ko nan keicu ka rak peh lengmang ko hi. Nan lung fak chinchin seh tiah ka ttialmi a si lo. Trump zong siseh, a ttanhtu pawl, Laipawl zong nan sungh ruangah kan tuarpi ve hna. Keicu tuan pi tein ka rak chim ciabang, Laimi (Chin miphun) le Chinram a lamkip in kan tthangcho khawhnak dingah Profet bantuk in Facebook chungah dinnak, biadik biahman, le cawnpiaknak hman cu ka aupi ve lai tiah ka rak ttial cang kha aw.\nMiphun khat u le nau kan si hna I Trump le Biden ttanh ruangah kan I huat ding a silo I kan I ral ding zong a si fawn lo. Pakhat le pakhat kan ttanhnak a ruang te kha kan I chim hna lai I kan I ruah ko hna lai. Pakhat le pakhat nem tein kan palhnak kan I remh hna lai I cu ti cun kan dihter awk a si ko. Kan Pupu Biden cu atu thla ni 20 ah US president rian a luhnak lawmhpi a si cang lai I a rian cu a thok cang lai. Mah in cun atu thimnak kong cu a lim cang ko lai. Kan dai dih cang ko hna lai. Atu liote hi a caan a si ruangah keizong nichiar tein ka van ttialnak a si.\nPu Trump a ttanhtu, mi tampi nih ttial ti hlah nan ka ti lengmang. Na cattial hi mi na ti hnawhtuk nan ka ti. Mi ti hnawh ka tim bel lo. Ca ka ttial ruangah fangkhat hmanh phaisa ka ngah lo. A tak te cun, thuk deuh le kau deuh in khuaruat kho ve hna seh law thil tampi thei ve hna seh ti kan duhpiak ruang hna ah ka rak ttial lengmangnak a si. A ka vawlpammi pawl zong kan ngaihthiam ko hna. Thla zong kan campiak ko hna. A cheu cu ka facebook timeline I khawhmenh (comment) nan pekmi zong kan hlonh piak hna ruangah nan cungah ka thin a har hlei lo.\nMessenger in ca a ka kuami cheukhat zong kan phihpiak hna ruangah kan hua hna lo, ka thin a har fawn lo. Thinhar le mihuat cu sual a si. Khrihfa sining he zong a tlak lo. Ka cattialmi tangah “thih ding” ti bantuk in khawmenh a pemi pa zong na konglam ka theih I zei Khrihfa buu ahdah member na si zong kan theih ko. Na Khrihfa bu le na pastor nih an in piangthar ter kho rua lo. Na cahrang ah thla kan campiak ko. A rauh hlanah na piangthar ko lai.\nPu Trump le a chungkhar hi ka hua hna lo keimah pumpak in. Trump zong a rum ning le a inn le lo pawl an tthatnak kong video documentary zong a luancia kum 5 hrawngah ka facebook ah ka rak post bel cang. A fanu, Ivanka Trump le bang cu ka uar bak. A video zong ka facebook ah ka rak post bel cang. A dawh ning, a fel ning ka rak ti. Asinan Laimi (Chinmi) tampi nih nan I thawh I Trump cu Pathian thimmi, hmanmi, a umpi mi le Khrihfa ttha a si, ti bantuk in nan chim I nan ruahmi hi 100 ah 100 ka pom lo. A palh tukmi ruahnak a si ka ti.\nMah nan ruahnak hi nan palh, a hman lomi a si ka ti ruangah ka rak ttial lengmang nak a si. Trump cu Pathian nih a thim a hman nan timi nih a sawhmi cu Pathian kha duh poah in tuah nan timh I Pathian kha hngakchia le zei thei lo bantuk men in nan ruah cu. Pathian zei I nan rel lo zong a si fawn. Pathian cu nan kutchung ah hum nan timh. Pathian nih Trump bantuk thinlung put le ziaza a neimi a hmang bal hna lo. A thil tuahmi le a nun ziaza le a biachim le a lungput in nan theih ko lai. Mah ruangah Trump ttanh le dirpi cu pialsual/kalsual phunkhat a si ve ka tinak a si. Trump bantuk Pathian nan thimter I nan hmanter mi cu sual ngaingai a si ve.\nKa cawnmi le ka theihmi, le ka thiammi pawl hi ka miphun hawi caah tthahnem santlai si ve seh tiah nan zawn ka ruah ruangah ka van ttial lengmang nak a si. Kan ti hnawh hna lo I kan ti hram fawn hna lo. A caan ahcun ka bia a fak ngai ve ko lai. Mah zongcu kan dawt hna ruangah a si ko. Nan lungfim deuh seh ti ka duh ruangah a si ko. Kau deuh le thuk deuh in thei ve hna seh ka ti ruangah a si ko. Nu le pa nih fa le cu nem tein nun kan chimh hna I an ngai lo ahcun fungfek in kan tuk tawn hna.\nMah cu nu le pa nih an fa le an huat hna ruangah a si lo. An dawttuk hna ruangah a siko. Keizong kan dawt tuk hna ruangah a caan ahcun ka bia kha a fak ngaimi a lo ve ko lai. Miphun dang bantuk in fim ve hna seh, fel ve hna seh, ruahnak kau deuh nei hna seh, thluachuah hmu hna seh, thangcho hna seh, nunzia dawh nei hna seh, Pathian tehte ttha si hna seh, piangthar hna seh, nan lamtluang seh, fimcawnnak upat zia thiam hna seh, ninghngal hna hlah seh, a thin saumi si hna seh, dawtnak le ngaihthiamnak nei hna seh, dinnak, daihnak le remnak duh hna seh/nei hna seh ti pawl kan duhpiak hna ruangah ka rak ttial lengmangnak a si.\nPu Trump ttanhtu ka miphun hawi hna, nanmah tihram le cattial hnawh hi ka timhmi a si lo. Tihram le ttialhnawh in duh hna ning law, a lam tampi ka theih ve ko/ka thiam ve ko. Tahchunhnak pakhat in ka van chim lai. Laimi (Chinmi) chung in 100 ah 90 hrawng nih heh tiah Pu Trump caah thla nan campiak, thimtthan a sinak ding caah, pastor le evangelist le vawlei lei hruaitu telh in. A phunphun in biaphuan le cattialmi zong nan nei fawn. Laimi 100 chungah 10 hrawng lawng, mi tlawmte nih Biden caah hehtiah thla kan cam ve.\nAsinan mitlawm te thlacamnak cu Pathian nih hlawh a tlingter kan ti lai cu. Mah kong ka ruah ahhin ka lungah a hung chuakmi cu Biakam hlun chung I Profet Elijah le Baal profet, za li le sawm nga thlacamnak kong kha a si (1 Siangpahrang 18:20-40 hi rel te uh). Elijah pakhat I thlacamnak cu Pathian nih a ngaih I a leh. Asinan Baal profet 450 I thlacamnak cu pakpalawng men a si ko. Trump caah thlacamnak zong pakpalawng men bantuk a si ve ko ti khawh a si I mi tlawmte nih Biden ca I thla kan campiaknak cu Pathian nih a kan ngaihpiak ti khawh a si. Nan mah ti cun kan ti hram hna lai lo. Tihram tlak zong nan si fawn lo. Ka tinhmi zong a si fawn lo.\nPu Trump cu a party upa pawl nih an duh tilo, mi rum, mifim le minta mintami le hlasak thiam, university minthang, thilser a thiammi, biaknak lei upa vialte, social media tampi (Big tech) pawl zong nih an kaltak dih cang/an ttanh ti lo/an dirpi ti lo. Trump a umhar tuk cang lai. Laimi (Chinmi) tampi zong nih hi hnu thla tlawmpal ahcun nan kaltak dih ve cang lai ka zumh. Nan kaltak ahcun thilhman le cawnpiaknak hman nan I thim tinak a si ko lai. Nan piangthar (hrintthan) tinak a si ko lai. Trump ttanh ruang I a lungfak mi pawl Pathian nih in hnem ko hna seh! Cattialtu: Van Tum\nPresident Trump A Rian thlaknak Kongah Zeitluk in Dah Tihnun Timi FBI Nih An Thanh Cang


U.K PM Boris Johnson dirhmun a tha ti lo. A Darling fa pawi lio mi zong Coronavirus postive a si\nPosted By: admin April 7, 2020\nUnited Kingdom Prime Minister Pu Boris Johnson dirhmun cu a tha lo ngai cang. A dirhmun lungrethei ngai a si cang. PM Boris Johnson hi March thla dih lei ah C-19 a chonh ti theih a si i. Ni 10 inn lei ah a zohkhen hnuah PM a si ning bantuk in a her mi vialte cu inn in rian a ttuan peng. Natein Zarpi ni ah khan a dirhmun a chia chin lengmang caah Siizung ah kalpi a si. Thomas Hopistal ah a rang nak in chia cawlh a si.\nIntensive Care Unit (ICU) ah zohkhen lio a si. Adarling Pi Carrie Symonds zong coronavirus a chonh ve hi, amah hi nau apawi lio a si, atu hi inn ah thatein a zohkhen lio a si.\nHakha khuachung COVID-19 i runvennak Hakha COVID-19 Response Committee an ser….. Hakha khuachung ah COVID-19 runvennak ah tiin Biaknak le Zaatlang Phu hna nih Hakha COVID-19 Response Committee an ser, tiah kan theih.\nHi Committee ah aa tel mi hna cu; Hakha Baptist Association (HBA), Chin Women Organization (CWO), Hakha Christian Minister Fellowship (HCMF), Hakha Township Youth Affairs Committee (HTYAC), Hakha Youths For Paletwa IDPs (HYP), The Hakha Post, Hakha Rescues Committee, Hakha sii-inn, Hakha Rual-U, Hakha CYO, Youth Conner, Hakha University Students’ Organization, Hakha Khuanu Khuapa le upa dangdang an si, tiah kan theih.\n“2020 April 2 ah Hakha Khuanu Khuapa hruaitu upa, Hakha mino hruaitu upa, Hakha i CSOs network in hruaitu hna, Sianghleiruun Siangakchia hruaitu upa hna le Biaknaklei hruaitu upa hna telh in Hakha Covid-19 Response Committee cu dirh a si. Hakha khuapi sii-inn hi COVID-19 kan ton ah Chin Ramkulh chung in COVID-19 in a zaw mi mizaw thlopnak ah chiah mi center a si. Mizapi nih fak deuh in kan zuanhnawh a herh. Hi Committee hi a hlankan te hmanh in rak i tuah ding a si nain, atu kan tuah zong ah a tlai tuk rih lo. Ramchung ramleng mizapi nih biatak tein i dirkamh hna usih,” tiah Committee Lutlai Secretary le Spokesperson Dr. Biak Cung Lian nih ah a chim.\nCun, “Atu kan sining zoh ah Hakha zong hi tuah lo piin Lockdown an tuah khawh a si. Lockdown tuah a si sual ahcun mizapi ca ah rian tampi tuan kan hau te lai. Cu a si ca ah papek in rian a tuantu ding mino zong kan herh taktak, rak kan telpi hram uh. COVID-19 kong he pehtlai in ram rum pipi hmanh an i teng thluahmah cang. Kannih Myanmar ram chinchin cu chengpalang ah a tla kho ding khi kan si. Cucaah, mizapi kut samh in tuanti ko hna usih,” tiah a chimchap. Hi committee chung ah committee chungtel minung 15 an i tel i, hi committee chung in sub-committee zong minung zeimawzat an i tel tiah kan theih.\nBe the first to comment on "U.K PM Boris Johnson dirhmun a tha ti lo. A Darling fa pawi lio mi zong Coronavirus postive a si"


October 22, The Hakha Times Online thawngchimnak fiang tein rak ngai cio hna usih (+Video) – Onlinenungak\nOctober 22, The Hakha Times Online thawngchimnak fiang tein rak ngai cio hna usih (+Video)\nSeptember 15 lio Thantlang khua ah SAC ralkap nih an kah hnu ah tlaih mi Pu Van Za Ceu akong hngalh a si ti lo caah chungkhar lungrethei.\nSeptember 15 lio Thantlang khua ah SAC ralkap nih an kah hnu ah tlaih mi Pu Van Za Ceu akong hngalh a si ti lo caah chungkhar lungrethei. Aluancia September 15 lio, Thantlang khuachung ah an kah i an tlaihbeh mi Pu Van Za Ceu cu nihin tiang akonglam hngalh a si ti lo caah chungkhar an lungrethei i bawmh hal in an kawl.\n“Ka naupa hi fa 2 a ngei cang mi a si. September 15 lio i SAC ralkap nih Thantlang khuachung ah an kah i an tlaihbeh mi Pu Van Za Ceu a si. Atu hi a umnak siseh, a thih le nun siseh, kan hngal kholo. A hmu mi le akonglam hngal mi nan um sual ahcun phone 09-40139279 ah kan pehtlai hram u,” tiah Pu Van Za Ceu a chuahpi unau nih The Hakha Times ah a chim.\nPu Van Za Ceu hi SAC ralkap nih September 15 lio Thantlang khuachung ah aa choklet mi an kah hna lio ah aa tel mi a si i thla 1 a rau cang nain a umnak siseh, a thih le nun siseh, nihin tiang chungkhar nih akonglam an hngal kholo, tiah kan theih. The Hakha Times\nthawng pang dang : Hakha palek sakhaan in Palekbawi Tha Chin Sung le Dar Vang CDM an tuah, Chin Ramkulh ah palek CDM tuah mi 900 leng an si cang\nOctober 21, Hakha palek sakhaan in Deputy Chief of Police (Du-Ye-Oh) Tha Chin Sung le Police Sergeant (Ye-Tatkyat) Dar Vang cu CDM an tuah, tiah kan theih. “Atu cu a himnak hmun kan phan cang. Chin Ramkulh Peng 9 chung ah hin Paletwa dah ti lo Peng 8 chung in palek minung 900 renglo CDM a tuah cang mi kan si,” tiah Palekbawi Tha Chin Sung nih The Hakha Times ah a chim. Palekbawi Tha Chin Sung le Dang Van cu a luancia September 18 lio ah CDM a tuah mi an si i a himnak hmun an phan. The Hakha Times\nthawngpang pakhat tthan : Ni 7 hnu ah Pi Iang Nak nungdam in rap-veengtu hna nih an hmuh cang